

ᑎᓯᐱᕆ 18, 2023

ᒪᓕᒐᓕᐅᖅᑎ ᔪᐃᓕ ᖃᐃᕐᓂᖅ

ᒥᓂᔅᑕ ᑲᒪᒋᔭᓕᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ

ᓄᓇᕗᒻᒥ ᒪᓕᒐᓕᐅᕐᕕᒃ

P.O. 2410

Iqaluit, NU X0A 0H0

ᐊᐃᖓᐃ ᒥᓂᔅᑕ ᖃᐃᕐᓂᖅ,

ᐱᔾᔪᑎᓕᒃ: ᐆᒻᒪᖅᑯᑎᑦ ᐊᑭᖓᓂ ᐋᖅᑭᒋᐊᕈᑎᒧᑦ ᑐᒃᓯᕋᐅᑦ

ᐱᔾᔪᑎᒋᓪᓗᒍ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᑐᙵᕕᒋᔭᐅᓪᓗᓂ ᐆᒻᒪᖅᑯᒻᒧᑦ ᐊᑭᓕᖅᓱᒐᒃᓴᓄᑦ ᐊᓯᔾᔨᕆᐊᖅᓯᓂᕐᒧᑦ ᐱᓇᔪᒍᑎᒋᔭᖓᑦ ᐱᔪᒪᔾᔪᑕᐅᔪᕐᓗ ᕿᒥᕐᕈᐊᒃᑲᓐᓂᖁᔨᓂᕐᒧᑦ ᐱᓇᔫᑎᒋᔭᐅᔪᒥᒃ, ᑕᒪᕐᒥᒃ ᐅᓪᓗᓕᖅᓯᒪᓪᓗᑎᒃ ᐅᑐᐱᕆ 5, 2023−ᒥᒃ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓄᓇᕗᒻᒥ ᐱᒋᐊᓚᐅᖅᐳᑦ ᕿᒥᕐᕈᐊᖅᓯᒃᑲᓐᓂᖅᖢᑎᒃ ᐅᑐᐱᕆ 18, 2023−ᒥ, ᐅᓪᓗᖏᓐᓂᒃ ᑐᖅᑯᖅᑕᐅᓚᐅᖅᐳᑦ URRC−ᑯᓐᓄᑦ. ᑕᑯᓂᐊᖅᐸᐃᑦ ᐃᓚᓕᐅᑎᓯᒪᔪᖅ ᐅᓂᒃᑳᖅ 2023-03 ᓇᐃᓈᖅᓯᒪᔪᖅ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒃᓴᖅᓯᐅᕈᑎᒋᓚᐅᖅᑕᖏᑦ. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᔨᔪᑦ ᑐᒃᓯᕋᐅᑎᓂᑦ ᐊᑭᖏᓐᓂᑦ ᑭᖑᓪᓕᐹᖅᓯᐅᑎᒥᑦ ᐊᑐᓕᖅᑎᑦᑎᓂᕐᒥᓪᓗ ᐃᓕᔭᐅᓯᒪᔪᒥᑦ ᐊᑯᓐᓂᖅᓯᐅᑎᓄᑦ ᐊᑭᖏᓐᓂᑦ ᐊᖏᖅᑕᐅᓚᐅᖅᑐᓂᑦ ᐱᒋᐊᕐᓗᓂ ᐅᑐᐱᕆ 1, 2023.

ᐃᓚᓐᓇᕆᔭᐃᑦ,



ᒍᕋᐋᒻ ᓛᒃ

ᐃᒃᓯᕙᐅᑕᕆᔭᐅᓚᐅᑲᒃᑐᖅ

ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ

ᐊᔾᔨᖓᓂᒃ ᐱᔪᑦ: ᒪᓕᒐᓕᐅᖅᑎ ᐲᔾᔭᐃ ᐊᕿᐊᕈᖅ, ᒥᓂᔅᑕ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᓄᓇᕗᒻᒥ

ᐋᓇ ᕙᐅᓚ, ᒥᓂᔅᑕᐅᑉ ᑐᒡᓕᐊ, ᒐᕙᒪᓕᕆᔨᒃᑯᓐᓄᑦ

ᐱᐅᓪ ᓂᐹᑦ− ᐊᖓᔪᖅᑳᑦ ᐊᐅᓚᑦᑎᔨᒻᒪᕆᒡᓗ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ

ᓗᕇ−ᐋᓐ ᐅᐊᐃᑦ, ᑐᑭᒧᐊᒃᑎᑦᑎᔨ ᐆᒪᖁᑏᑦ ᐊᑭᖏᓐᓂᑦ ᕿᒥᕐᕈᔩ ᑲᑎᒪᔨᖏᓐᓄᑦ



**ᐅᓂᒃᑳᑦ ᑐᕌᒃᑐᑦ ᒥᓂᔅᑕ ᑲᒪᒋᔭᓕᖕᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ ᐅᑯᐊ ᐱᔾᔪᑎᒋᓪᓗᒋᑦ:**

**ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖓᑦᑕ ᑐᒃᓯᕋᐅᑖ**

**ᐊᖏᖅᑕᐅᖁᓪᓗᒍ ᐆᒻᒪᖅᑯᑏᑦ ᐊᑭᖏᓐᓂᒃ ᐋᖅᑭᒋᐊᖁᔨᓂᕐᒧᑦ**

**ᐱᒋᐊᕐᓗᓂ ᐅᑐᐱᕆ 1, 2023-ᒥ**

**ᐅᓂᒃᑳᓕᐊᖅ 2023-03**

**ᑎᓯᐱᕆ 18, 2023**

**ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**

**ᑲᑎᒪᔨᐅᖃᑕᐅᔪᑦ**

ᒍᕋᐋᒻ ᓛᒃ ᐃᒃᓯᕙᐅᑕᕆᔭᐅᓚᐅᑲᒃᑐᖅ

ᓈᑎᐊ ᓯᑰᓐ ᑲᑎᒪᔨ

ᐱᐅᓪ ᐅᐃᓕᐊᒻᔅ ᑲᑎᒪᔨ

**ᐃᑲᔪᖅᑐᐃᔨᑦ**

ᓘᕆ−ᐋᓐ ᐅᐊᐃᑦ ᑐᑭᒧᐊᒃᑎᑦᑎᔨᒻᒪᕆᒃ

ᐅᐄᑦ ᕕᓅ ᖃᐅᔨᒪᔨᑕᖅ

# ᓇᐃᓪᓕᒋᐊᖅᓯᒪᔪᑦ ᑎᑎᖅᑲᖏᑦ

|  |  |
| --- | --- |
| GN | ᓄᓇᕗᒻᒥ ᒐᕙᒪᒃᑯᑦ |
| GRA | ᐊᑭᓕᖅᓲᑕᐅᖁᔭᓄᑦ ᑐᒃᓯᕋᐅᑦ |
| FSR | ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ |
| FSR Fund | ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᐊᑭᖏᓐᓄᑦ ᑮᓇᐅᔭᖁᑎᑦ |
| kWh | ᑭᓗᐅᐊᑦ ᐃᑲᕐᕋᒧ |
| L | ᓖᑕ |
| NESP | ᓄᓇᕗᑦ ᐅᒻᒪᖅᑯᑎᓄᑦ ᐃᑲᔫᓯᐊᓄᑦ ᐱᓕᕆᐊᒃᓴᖅ |
| PPD | ᐅᖅᓱᐊᓗᓕᕆᔨᒃᑯᑦ |
| QEC | ᖁᓪᓕᒃᑯᑦ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ |
| SAO | ᕼᐋᒻᒪᓚᒃᑯᑦ ᐊᐅᓚᑦᑎᔨᖓᑦ |
| URRC | ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔩᑦ ᑲᑎᒪᔨᖏᑦ |
| URRC Act | *ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᐱᖁᔭᖅ* |
|  |  |

# [ᐃᓗᓕᖏᑦ](#_bookmark0)

[1.0 The APPLICATION 1](#_Toc153553334)

[2.0 BACKGROUND 1](#_Toc153553335)

[3.0 PROCESS 3](#_Toc153553336)

[4.0 CONSIDERATION OF THE APPLICATION 4](#_Toc153553337)

[5.0 URRC RECOMMENDATIONS 9](#_Toc153553338)

1. ᑐᒃᓯᕋᐅᑕᖅ
2. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ, ᑎᒃᑯᐊᖅᑕᐅᓯᒪᓪᓗᑎᒃ ᐆᒻᒪᖅᑯᓯᕆᔨᐅᕗᑦ, ᒪᓕᒃᖢᒍ ᐊᒡᒍᖅᓯᒪᓂᖓ 12(1) *ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦᑕ ᐱᖁᔭᖓ* (URRC Act), ᐊᖏᖅᑕᐅᔪᒪᓪᓗᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖓᑦᑕ ᒥᓂᔅᑕᒧᑦ (ᒥᓂᔅᑕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ), ᓴᖅᑭᑦᑎᒋᐊᓚᐅᙱᓐᓂᖏᓐᓂᒃ ᐊᑭᖃᓕᖅᑎᑕᐅᒋᐊᓚᐅᙱᓐᓂᖓᓂ ᐅᕝᕙᓘᓐᓃᑦ ᐊᑭᓕᒃᑲᓐᓂᕆᐊᓕᖕᓂᒃ. ᒥᓂᔅᑕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᐊᒻᒪᑦᑕᐅᖅ ᐊᑐᕆᐊᖃᖅᑎᑕᐅᕗᖅ ᒪᓕᒡᓗᒍ ᑎᑎᕋᖅᓯᒪᓂᖓ 12 (2) ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦᑕ ᐱᖁᔭᖓᑦ, ᖃᐅᔨᑎᑕᐅᖃᑦᑕᕈᒪᓪᓗᓂ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᒃ ᑖᔅᓱᒪ ᐊᑐᖅᑕᐅᕙᒃᑑᑉ ᐱᔪᒪᓂᕆᔭᖓᓂᒃ ᐊᑐᖅᑎᑦᑎᔪᒪᓪᓗᑎᒃ ᖃᔅᓯᐅᓇᔭᖅᑎᑕᐅᓂᖓᓂᒃ ᐊᑭᓕᒃᑲᓐᓂᕆᐊᓕᖕᒥᓪᓘᓐᓃᑦ.
3. ᑎᑎᖅᑲᖅ ᐅᓪᓗᓕᖅᓯᒪᓪᓗᓂ ᐅᑐᐱᕆ 5, 2023−ᒥᒃ, ᖁᓪᓕᖅ ᐆᒻᒪᖅᑐᑎᓕᕆᔨᒃᑯᑦ ᐱᓇᔪᓚᐅᖅᐳᑦ ᒥᓂᔅᑕᒧᑦ QEC−ᑯᓐᓄᑦ, ᐊᖏᖅᑕᐅᔪᒪᓪᓗᑎᒃ ᐊᓯᔾᔨᕆᐊᖅᑕᐅᓯᒪᔪᒥᒃ ᖃᓅᓂᐊᕋᓱᒋᔭᐅᔪᓄᑦ ᑮᓇᐅᔭᖅᑖᕆᔭᐅᕙᓪᓕᐊᔭᕆᐊᓕᖕᓂᒃ 2022/23−ᒧᑦ ᖃᐅᔨᓴᕐᓂᕐᒧᑦ ᐊᕐᕌᒍᒋᔭᐅᔪᒧᑦ $156.612 ᒥᓕᐊᓂᒃ ᐃᓚᓕᐅᔾᔨᔪᒪᓪᓗᑎᒃ ᐊᑭᑐᓂᖅᓴᓂᒃ ᐅᖅᓱᐊᓘᑉ ᐊᑭᖏᓐᓂᒃ, ᐊᖏᖅᑕᐅᔪᒪᓪᓗᑎᒡᓗ ᐊᓯᔾᔨᕆᐊᖅᑕᐅᓯᒪᔪᓂᒃ ᐆᒻᒪᖅᑯᒻᒧᑦ ᐊᖅᑯᑎᓄᓪᓗ ᐊᑭᖏᓐᓄᑦ ᑕᒪᓐᓇᓗ ᐊᑐᓯᒋᐊᕐᓂᐊᖅᖢᓂ ᐅᑐᐱᕆ 1, 2023−ᒥ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᖅᐳᑦ 9.4 ᐳᓴᓐᑎᒥᒃ ᐊᑭᑦᑐᕆᐊᖁᔨᓪᓗᑎᒃ ᐆᒻᒪᖅᑯᑎᓪᓗᐊᑕᖏᑦ, ᐊᑭᓕᖅᓱᐃᔨᑦ ᐅᕝᕙᓘᓐᓃᑦ ᐊᑭᓕᒐᒃᓴᖅᑖᕈᒪᔪᑦ ᐊᓯᔾᔨᙱᓪᓗᑎᒃ. ᐆᒻᒪᖅᑯᑎᓕᕆᔨᒃᑯᑦ ᑐᒃᓯᕋᖅᐳᑦ ᐊᖏᖅᑕᐅᖁᔨᓪᓗᑎᒃ ᐊᑭᒋᖁᔭᖓᓂᒃ ᐊᑐᓚᐅᐱᓪᓚᖕᓂᐊᖅᑐᒥᒃ, ᐅᑎᖅᑎᑕᒃᓴᐅᓗᓂ ᐅᑐᐱᕆ 1, 2023−ᒥ ᐱᒋᐊᕐᓗᓂ, ᑭᖑᓪᓕᖅᐹᒥ ᐊᖏᖅᑕᐅᔪᖅ ᒪᓕᒡᓗᒍ (ᑐᒃᓯᕋᐅᑦ). ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᐅᑐᐱᕆ 5, 2023−ᒥᒃ, ᒥᓂᔅᑕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᑖᔅᓱᒥᖓ ᑐᓴᖅᑎᑕᐅᔪᒪᓚᐅᖅᑐᖅ ᖃᓄᐃᓕᖓᓂᐊᕐᒪᖔᑕ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ ᐱᔾᔪᑎᖃᕐᓗᓂ ᑐᒃᓯᕋᐅᑎᒋᓯᒪᔭᕐᒥᓂᒃ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᓚᐅᖅᐳᑦ ᑐᒃᓯᕋᐅᒻᒥᒃ ᐊᒻᒪ ᒥᓂᔅᑕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖓᓐᓄᑦ ᕿᒥᕐᕈᔭᐅᖁᔨᔪᓂᒃ ᐅᑐᐱᕆ 18, 2023-ᒥ.
4. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᒫᓐᓇ ᐆᒻᒪᖅᑯᑎᑦ ᐊᑭᖓᓂ ᕿᒥᕐᕈᓚᐅᖅᐳᑦ ᐊᖏᖅᑕᐅᓪᓗᓂᓗ ᐃᓚᒋᔭᐅᓪᓗᓂ 2022/23-ᒥ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑎᖓᓄᑦ ᐅᑐᐱᕆ 1, 2022-ᒥ ᐱᒋᐊᖅᖢᓂ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖃᓚᐅᖅᐳᑦ ᑕᐃᒪᙵᓂᑦ ᐊᒃᓱᕈᕐᓇᖅᓯᒃᑲᓐᓂᖅᓯᒪᕗᖅ ᐅᖅᓱᐊᓘᑉ ᐊᑭᖏᑦ ᐊᑭᑦᑐᕆᐊᓚᐅᖅᑎᓪᓗᒋᑦ ᑲᓇᑕᓕᒫᒥ, ᑕᒪᓐᓇᓗ ᐊᒃᑐᐃᓯᒪᒋᕗᖅ ᐅᖅᓱᐊᓘᑉ ᐊᑭᖏᓐᓂᒃ ᐊᑭᓕᖅᑕᐅᓯᒪᔪᓂᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᐆᒻᒪᖅᑯᑎᓯᐅᑎᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᓂᓯᓚᐅᖅᐳᑦ ᐅᖁᒪᐃᓐᓂᖅᓯᐅᖅᑕᐅᓯᒪᔪᑦ ᐅᖅᓱᐊᓘᑉ ᐊᑭᖏᑦ ᐊᑭᑦᑐᕆᐊᖅᓯᒪᓕᕐᓂᖏᓐᓂᒃ 2022/23-ᒥ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑎᒧᑦ ᐊᖏᖅᑕᐅᓚᐅᖅᑐᖅ $0.96 ᐊᑕᐅᓯᖅ ᓖᑕ (ᓖᑕ) $1.18/ᓖᑕᒧᑦ ᔪᓚᐃᒥ, 22.9 ᐳᓴᓐᑎᒥᒃ ᐊᑭᑦᑐᕆᐊᖅᖢᓂ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᓂᓯᓚᐅᕆᕗᑦ $0.05/ᓖᑕᓂᒃ ᐊᑭᑦᑐᕆᐊᖅᑎᑦᑎᒃᑲᓐᓂᓚᐅᕐᓂᖏᓐᓂᒃ ᓄᓇᕗᑦ ᒐᕙᒪᒃᑯᑦ ᐅᖅᓱᐊᓗᓕᕆᔨᒃᑯᖏᓐᓂᒃ ᓂᕈᐊᕆᔭᐅᓯᒪᔪᒥᒃ ᐅᖅᓱᐊᓘᑉ ᐊᑭᖓ ᐱᒋᐊᕐᓗᒍ ᐅᑐᐱᕆ 1, 2023−ᒥ.
5. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖅᓱᐊᓘᑉ ᐊᑭᖓᓄᑦ ᓱᕐᕋᔾᔭᐃᒃᑯᑎ ᐊᑭᖃᖅᑎᑦᑎᓚᐅᖅᐳᑦ 7.33 ᓴᓐᔅ ᐃᑲᕐᕋᖅ ᐊᑕᐅᓯᖅ (kWh), ᐊᐃᕆᓕ 1, 2023−ᒥ ᓯᑎᐱᕆ 30, 2023−ᒧᑦ. ᐊᒥᐊᒃᑯᖓ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᑮᓇᐅᔭᑦ (FSR ᑮᓇᐅᔭᑦ) ᓇᓚᐅᑦᑖᖅᑕᐅᓚᐅᖅᐳᖅ ᐊᑭᓕᒃᓴᐅᓂᐊᕋᓱᒋᔭᐅᓪᓗᑎᒃ $67,000 ᓯᑎᐱᕆ 2023 ᐃᓱᖅᐸᓯᐊᓂ, ᑭᓯᐊᓂ ᐊᑭᓕᒃᓴᐅᓂᖏᑦ ᓇᓚᐅᑦᑖᖅᑕᐅᓚᐅᖅᐳᑦ ᐊᑭᑦᑐᕆᐊᓛᕋᓱᒋᔭᐅᓪᓗᑎᒃ $7.9 ᒥᓕᐊᓐ ᖃᓂᒋᔮᓂ ᑕᖅᑭᑦ ᐊᕐᕕᓂᓕᑦ ᐊᑐᖅᑎᓪᓗᒋᑦ ᐃᓱᖃᖅᖢᓂ ᒫᔾᔨ 2024−ᒥ.
6. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᓇᔪᓚᐅᖅᐳᑦ ᐊᖏᖅᑕᐅᔪᒪᓪᓗᑎᒃ ᐊᓯᔾᔨᕆᐊᖅᑕᐅᓯᒪᔪᓄᑦ ᑐᙵᕕᒋᔭᐅᔪᓄᑦ ᖃᔅᓯᑐᖅᑎᑕᐅᔪᓄᑦ ᐃᒪᓐᓇᐅᙱᖔᖅᑐᖅ, ᓄᑖᒥᒃ FSR−ᒧᑦ ᐅᑎᖅᑎᑕᐅᓇᔭᖅᑐᒥᒃ. FSR ᐊᑭᖏᓐᓄᑦ ᓱᕐᕋᔾᔭᐃᒃᑯᑎ 7.02-ᓴᐅᓚᐅᖅᐳᖅ ᐊᑕᐅᓯᕐᒧᑦ kWh-ᒧᑦ ᐅᑐᐱᕆ 1, 2023-ᒥᑦ ᒫᔾᔨ 31, 2024-ᒧᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓂᕆᐅᒋᔭᖃᖅᐳᑦ ᐅᖅᓱᐊᓘᑉ ᐊᑭᖏᑦ 2022/23-ᒥ GRA-ᒧᑦ ᐊᑭᒋᓂᐊᕋᓱᒋᔭᐅᓚᐅᖅᑐᒧᑦ ᖃᑯᒍᑭᐊᖅ.
7. QEC-ᑯᑦ ᐱᑎᑦᑎᓚᐅᖅᐳᑦ ᖃᓄᖅ ᐊᔾᔨᖃᖅᑎᒋᖕᒪᖔᑕ ᐆᒻᒪᖅᑯᒻᒥᒃ ᑕᑯᒃᓴᐅᑎᑦᑎᔪᑦ ᐊᒃᑐᖅᓯᓂᕆᕙᒃᑕᖏᓐᓂᒃ ᐊᓯᔾᔨᕆᐊᖅᑕᐅᓯᒪᔪᑦ ᑐᙵᕕᒋᔭᐅᔪᑦ ᐆᒻᒪᖅᑯᒻᒧᑦ ᖃᔅᓯᑐᖅᑎᑕᐅᔪᓄᑦ, FSR−ᒧᑦ ᐊᑐᖅᑕᐅᓇᔭᖅᑐᒧᑦ. ᐊᔾᔨᒌᙱᓐᓂᖓ ᑕᑯᑎᑦᑎᓚᐅᖅᐳᖅ ᑕᒪᓐᓇ ᐅᓄᖅᓯᒋᐊᕐᓂᕆᔭᐅᔪᖅ ᐊᑦᑎᖕᓂᖅᓴᐅᕌᕐᔪᖕᓂᐊᕐᓂᖓᓂᒃ ᒐᕙᒪᒃᑯᓐᓂᕐᒥᐅᑕᐅᙱᑦᑐᓄᑦ ᐊᑐᖅᑎᐅᕙᒃᑐᓄᑦ ᒥᑭᑦᑐᓄᓪᓗ ᐊᑭᓕᖅᓱᕆᐊᓕᖕᓄᑦ ᐅᓄᖅᓯᒋᐊᖅᑐᓄᑦ ᒐᕙᒪᒃᑯᓐᓂ ᐊᑭᓕᖅᓱᐃᕙᒃᑐᓄᑦ. ᑭᓯᐊᓂ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐅᔾᔨᕆᔭᖃᓚᐅᕆᕗᑦ ᐊᑐᖅᑎᐅᕙᒃᑐᑦ ᐊᔪᖅᑎᑕᐅᙱᑦᑐᑦ ᓄᓇᕗᒻᒥ ᐆᒻᒪᖅᑯᒻᒧᑦ ᐃᑲᔪᖅᑕᐅᕙᖕᓂᕐᒧᑦ ᐱᓕᕆᐊᖑᕙᒃᑐᒥᒃ (NESP−ᒥᒃ), ᐃᓚᖓ ᐅᓄᖅᓯᒋᐊᕐᓂᕆᔭᐅᔪᖅ ᑐᙵᕕᒋᔭᐅᔪᓄᑦ ᐆᒻᒪᖅᑯᒻᒧᑦ ᐊᑭᖏᓐᓄᑦ ᐱᓕᕆᐊᖑᓇᔭᖅᐳᖅ NESP−ᒧᑦ ᐃᑲᔪᖅᑕᐅᕙᖕᓂᕐᒧᑦ. ᐃᒪᐃᓕᖓᓕᕋᔭᖅᐳᖅ, ᐊᑭᓕᒐᒃᓴᐃᑦ ᐅᓄᕈᓐᓃᕆᐊᖅᑕᐅᓇᔭᖅᐳᑦ ᒐᕙᒪᒃᑯᓐᓂᙶᙱᑦᑐᓄᑦ ᐊᑐᖅᑎᐅᕙᒃᑐᓄᑦ ᐊᑭᓕᒐᒃᓴᓄᓪᓗ ᐅᓄᖅᓯᒋᐊᖅᑐᓄᑦ ᒐᕙᒪᒃᑯᑦ ᐊᑐᖅᑎᐅᕙᒃᑐᓄᑦ.
8. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᑎᑦᑎᓚᐅᖅᐳᑦ ᖃᖓᒃᑰᕋᔭᕐᓂᖏᓐᓂᒃ ᐊᑖᓂ ᑕᑯᑎᑦᑎᔪᓂᒃ ᐱᑕᖃᖅᐸᒌᖅᑐᓂᒃ ᐊᑐᖅᑕᐅᔪᒪᔪᓂᒡᓗ ᑐᙵᕕᒋᔭᐅᔪᓂᒃ ᐆᒻᒪᖅᑯᒻᒧᑦ ᐊᖅᑯᑎᓄᓪᓗ ᖃᐅᒻᒪᖅᑯᑎᓄᑦ ᖃᔅᓯᑐᖅᑎᑕᐅᔪᓄᑦ.

**ᐋᖅᑭᒋᐊᖅᓯᒪᔪᖅ ᐆᒻᒪᖅᑯᑎᑦ ᐊᑭᖏᓐᓂ ᑐᒃᓯᕋᐅᑦ**

|  |  |  |
| --- | --- | --- |
| **ᐆᒻᒪᖅᑯᑎᓄᑦ ᐊᑭᓕᖅᓱᐃᔨᑦ ᐊᑕᐅᓯᑦᑕᐃᓐᓇᕐᒥ ᐊᑭᓕᖅᓱᐃᔨᓄᑦ** | **ᐊᑭᒋᕙᒌᖅᑕᖏᑦ (ᐊᑭᒋᔭᑦ/ᑭᓗᐋᑦ)** | **ᐊᑭᒋᖁᔭᐅᔪᑦ (cents/kWh)** |
| ᒐᕙᒪᐅᙱᑦᑐᓄᑦ | 61.52 | 67.33 |
| ᒐᕙᒪᐅᔪᓄᑦ | 93.39 | 102.21 |
| ᕼᐋᒻᒪᓚᒃᑯᑦ ᑖᒃᓰᔭᕈᑎᓄᑦ ᑐᙵᕕᓖᑦ | 61.52 | 67.33 |
| ᑮᓇᐅᔭᓕᐅᕋᓱᐊᖅᑎᑦ ᒐᕙᒪᒃᑯᓐᓅᙱᑦᑐᖅ | 50.74 | 55.54 |
| ᑮᓇᐅᔭᓕᐅᕋᓱᐊᖅᑎᑦ ᒐᕙᒪᒃᑯᓐᓄᑦ | 86.97 | 95.18 |
| ᕼᐋᒻᒪᓚᒃᑯᑦ ᑮᓇᐅᔭᓕᐅᕋᓱᐊᖅᑎᑦ ᑖᒃᓰᔭᕈᑎᓄᑦ ᑐᙵᕕᓖᑦ | 50.74 | 55.54 |

**ᐋᖅᑭᒋᐊᖅᑕᐅᔪᖅ ᐆᒻᒪᖅᑯᑎᑦ ᐊᑭᖏᓐᓂ ᑐᒃᓯᕋᐅᑦ − ᐊᖅᑯᑎᑦ ᖃᐅᒻᒪᖅᑯᑎᖏᑦ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | | | | |  |  | | | | |  | **ᐊᓯᔾᔨᖅᑐᖅ ᐅᑯᓇᙵᑦ** |
|  |  | | | | |  | | | | | **ᐱᑕᖃᖅᐸᒌᖅᑐᒥᒃ** |
| **ᐊᐅᓚᐅᑎᖃᕐᕕᐅᑉ ᐊᑎᐊ** | **ᒫᓐᓇ ᐊᑭᒋᑎᑕᐅᔪᑦ ($/ᑕᖅᑭᕐᒧᑦ)** | | | | | **2022/23 ᐊᑭᒋᖁᔭᐅᔪᑦ ($/ᑕᖅᑭᓕᒫᒧᑦ)** | | | | | **ᐊᑭᖏᑦ** |
|  | **ᐳᓪᓚᓕᒻᒪᕆᒃ ᑕᕆᐅᖅ** | **ᒧᑯᕆ ᐳᔪᖅ** |  | **ᐆᒻᒪᖅᑯᑎᑐᓗᐊᙱᑦᑐᑦ** |  |  | **ᐳᓪᓚᓕᒻᒪᕆᒃ ᑕᕆᐅᖅ** | **ᒧᑯᕆ ᐳᔪᖅ** |  | **ᐆᒻᒪᖅᑯᑎᑐᓗᐊᙱᑦᑐᑦ** |  |  | **ᖃᓄᐃᑦᑐᑐᐃᓐᓇᕐᓄᑦ** |
|  | **100W 250W** | **175W 250W 400W** | **60W** | **90W** | **210W** | **100W 250W** | **175W 250W 400W** | **60W** | **90W** | **210W** |  |
| ᐃᖃᓗᒃᑑᑦᑎᐊᖅ | 43.34 70.58 | 42.99 53.16 69.84 | 22.91 | 34.36 | 80.18 | 47.44 77.25 | 47.05 58.18 76.44 | 25.08 | 37.61 | 87.75 | 9.4% |
| ᐅᖅᓱᖅᑑᖅ | 48.02 78.15 | 47.67 58.91 77.42 | 22.91 | 34.36 | 80.18 | 52.56 85.54 | 52.18 64.47 84.73 | 25.08 | 37.61 | 87.75 | 9.4% |
| ᑕᓗᕐᔪᐊᖅ | 65.76 107.19 | 65.41 80.87 106.45 | 22.91 | 34.36 | 80.18 | 71.97 117.31 | 71.59 88.51 116.51 | 25.08 | 37.61 | 87.75 | 9.4% |
| ᑰᒑᕐᔪᒃ | 54.15 88.21 | 53.81 66.49 87.47 | 22.91 | 34.36 | 80.18 | 59.27 96.55 | 58.89 72.77 95.74 | 25.08 | 37.61 | 87.75 | 9.4% |
| ᖁᕐᓗᖅᑐᖅ | 68.74 112.11 | 68.39 84.61 111.37 | 22.91 | 34.36 | 80.18 | 75.23 122.70 | 74.85 92.61 121.89 | 25.08 | 37.61 | 87.75 | 9.4% |
| ᑲᖏᖅᖠᓂᖅ | 40.09 65.23 | 39.74 49.10 64.49 | 22.91 | 34.36 | 80.18 | 43.88 71.39 | 43.49 53.74 70.59 | 25.08 | 37.61 | 87.75 | 9.4% |
| ᖃᒪᓂ'ᑐᐊᖅ | 40.44 65.78 | 40.09 49.55 65.04 | 22.91 | 34.36 | 80.18 | 44.26 72.00 | 43.88 54.23 71.19 | 25.08 | 37.61 | 87.75 | 9.4% |
| ᐊᕐᕕᐊᑦ | 35.37 57.49 | 35.02 43.23 56.75 | 22.91 | 34.36 | 80.18 | 38.71 62.92 | 38.33 47.32 62.11 | 25.08 | 37.61 | 87.75 | 9.4% |
| ᓴᓪᓕᖅ | 64.78 105.61 | 64.43 79.69 104.88 | 22.91 | 34.36 | 80.18 | 70.90 115.59 | 70.51 87.22 114.79 | 25.08 | 37.61 | 87.75 | 9.4% |
| ᐃᒡᓗᓕᒑᕐᔪᒃ | 67.13 109.50 | 66.78 82.63 108.77 | 22.91 | 34.36 | 80.18 | 73.47 119.85 | 73.09 90.44 119.04 | 25.08 | 37.61 | 87.75 | 9.4% |
| ᑎᑭᕋᕐᔪᐊᖅ | 73.69 120.20 | 73.34 90.72 119.46 | 22.91 | 34.36 | 80.18 | 80.65 131.55 | 80.27 99.29 130.74 | 25.08 | 37.61 | 87.75 | 9.4% |
| ᓇᐅᔮᑦ | 55.95 91.18 | 55.61 68.75 90.44 | 22.91 | 34.36 | 80.18 | 61.24 99.79 | 60.86 75.24 98.98 | 25.08 | 37.61 | 87.75 | 9.4% |
| ᐃᖃᓗᐃᑦ | 38.80 63.13 | 38.46 47.52 62.39 | 22.91 | 34.36 | 80.18 | 42.47 69.09 | 42.09 52.01 68.29 | 25.08 | 37.61 | 87.75 | 9.4% |
| ᐸᖕᓂᖅᑑᖅ | 36.60 59.50 | 36.25 44.79 58.77 | 22.91 | 34.36 | 80.18 | 40.05 65.13 | 39.67 49.03 64.32 | 25.08 | 37.61 | 87.75 | 9.4% |
| ᑭᙵᐃᑦ | 48.17 78.38 | 47.82 59.10 77.65 | 22.91 | 34.36 | 80.18 | 52.72 85.79 | 52.33 64.68 84.98 | 25.08 | 37.61 | 87.75 | 9.4% |
| ᖃᐅᓱᐃᑦᑐᖅ | 95.01 155.07 | 94.66 117.14 154.33 | 22.91 | 34.36 | 80.18 | 103.98 169.72 | 103.60 128.20 168.92 | 25.08 | 37.61 | 87.75 | 9.4% |
| ᒥᑦᑎᒪᑕᓕᒃ | 69.64 113.55 | 69.29 85.69 112.81 | 22.91 | 34.36 | 80.18 | 76.22 124.27 | 75.83 93.79 123.47 | 25.08 | 37.61 | 87.75 | 9.4% |
| ᐃᒡᓗᓕᒃ | 48.50 78.97 | 48.15 59.51 78.23 | 22.91 | 34.36 | 80.18 | 53.08 86.43 | 52.70 65.13 85.63 | 25.08 | 37.61 | 87.75 | 9.4% |
| ᓴᓂᕋᔭᒃ | 66.31 108.10 | 65.96 81.60 107.36 | 22.91 | 34.36 | 80.18 | 72.58 118.31 | 72.20 89.31 117.50 | 25.08 | 37.61 | 87.75 | 9.4% |
| ᕿᑭᖅᑕᕐᔪᐊᖅ | 55.35 90.19 | 55.01 68.00 89.46 | 22.91 | 34.36 | 80.18 | 60.58 98.71 | 60.20 74.43 97.91 | 25.08 | 37.61 | 87.75 | 9.4% |
| ᑭᒻᒥᕈᑦ | 71.11 115.96 | 70.76 87.52 115.22 | 22.91 | 34.36 | 80.18 | 77.83 126.92 | 77.45 95.79 126.11 | 25.08 | 37.61 | 87.75 | 9.4% |
| ᐃᒃᐱᐊᕐᔪᒃ | 55.67 90.72 | 55.32 68.40 89.98 | 22.91 | 34.36 | 80.18 | 60.93 99.29 | 60.54 74.86 98.48 | 25.08 | 37.61 | 87.75 | 9.4% |
| ᑲᖏᖅᑐᒑᐱᒃ | 65.30 106.45 | 64.96 80.34 105.72 | 22.91 | 34.36 | 80.18 | 71.47 116.51 | 71.09 87.93 115.71 | 25.08 | 37.61 | 87.75 | 9.4% |
| ᐊᐅᓱᐃᑦᑐᖅ | 79.61 129.86 | 79.26 98.07 129.12 | 22.91 | 34.36 | 80.18 | 87.13 142.13 | 86.75 107.33 141.32 | 25.08 | 37.61 | 87.75 | 9.4% |
| ᓴᓂᑭᓗᐊᖅ | 56.00 91.28 | 55.65 68.83 90.55 | 22.91 | 34.36 | 80.18 | 61.29 99.91 | 60.91 75.34 99.10 | 25.08 | 37.61 | 87.75 | 9.4% |

1. ᐱᓕᕆᐊᖑᓯᒪᔪᑦ
2. ᐱᓇᔫᑎᒥᒃ ᓇᓗᓇᐃᖅᑕᐅᓯᒪᔪᑦ ᒪᓕᒃᖢᒋᑦ, ᒫᓐᓇ ᐊᑭᒋᑎᑕᐅᔪᑦ ᐊᖏᖅᑕᐅᓚᐅᖅᓯᒪᕗᑦ ᐊᑐᓯᒋᐊᓚᐅᖅᓯᒪᓪᓗᑎᒡᓗ ᐅᑐᐱᕆ 1, 2022−ᒥ, ᒪᓕᒃᖢᒍ ᒥᓂᔅᑕᐅᑉ ᐊᑐᖁᔭᖓ ᐅᓪᓗᓕᖅᓯᒪᔪᖅ ᓯᑎᐱᕆ 8, 2022-ᒥ, ᐃᓚᒋᔭᐅᓪᓗᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ 2022/23 ᐱᓕᕆᔾᔪᓯᖅ I GRA-ᒧᑦ. ᐅᖁᒪᐃᓐᓂᖓᒍᑦ ᐅᖅᓱᐊᓘᑉ ᐊᑭᒋᔭᐅᓂᐊᕋᓱᒋᔭᐅᓂᖓᑦ $0.96/L**[[1]](#footnote-1)** (ᐅᖁᒪᐃᓐᓂᖓᒍᑦ ᑕᒪᐃᓐᓄ ᓄᓇᓕᓕᒫᓄᑦ) ᐊᑭᓪᓗᐊᑕᖓᓄᑦ ᐊᒃᑐᐊᓂᖃᖅᐳᖅ ᐊᑭᒋᓂᐊᕋᓱᒋᔭᐅᔪᒧᑦ ᐅᖅᓱᐊᓘᑉ ᓈᓴᖅᑕᐅᓂᖓᓄᑦ ᑲᑎᓯᒪᓂᖏᓐᓄᓪᓗ ᐃᓗᐃᑦᑑᓪᓗᑎᒃ ᓂᕈᐊᖅᑕᐅᓯᒪᔪᓪᓗ ᐅᖅᓱᐊᓘᑉ ᐊᑭᖏᑦ ᒪᓕᒃᑐᑦ ᑭᖑᓂᑦᑎᓐᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐊᐅᓚᓂᕆᔭᖏᑕ ᐊᑐᖃᑦᑕᖅᓯᒪᔭᖏᓐᓄᑦ. 2022−ᒥ ᐊᐅᔭᒃᑯᑦ ᐅᖅᓱᐊᓗᐃᑦ ᐊᑭᖏᑦ ᑐᙵᕕᖃᓚᐅᖅᐳᑦ ᐅᖅᓱᐊᓗᓕᕆᔨᒃᑯᓐᓂ ᓄᓇᓕᖕᓂ ᒐᕙᒪᒃᑯᓐᓂᓪᓗ ᐱᔨᑦᑎᕋᖅᑎᒃᑯᓐᓂ ᐊᒻᒪ 2022/23−ᒥ ᐊᑭᒋᓂᐊᕋᓱᒋᔭᐅᔪᑦ ᐊᑭᖏᑦ ᒪᓕᒃᑕᐅᓚᐅᖅᐳᑦ ᓂᐅᕐᕈᑕᐅᔪᑦ ᐅᖅᓱᐊᓘᑉ ᐊᑭᖏᓐᓄᑦ ᐋᖅᑭᒋᐊᖅᑕᐅᔪᓄᑦ ᓄᓇᕗᑦ ᒐᕙᒪᒃᑯᓐᓄᑦ ᐅᖃᐅᓯᐅᓚᐅᖅᑐᑦ ᕕᕗᐊᕆ 6, 2022−ᒥ ᐱᒋᐊᓚᐅᖅᓯᒪᔪᖅ.
3. ᒥᓂᔅᑕᓄᑦ ᐊᑐᖁᔭᐅᓯᒪᔪᑦ ᐅᓪᓗᓕᖅᓯᒪᓪᓗᑎᒃ ᒪᐃ 30, 2014 ᐱᖁᔨᓯᒪᔪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᐊᑐᐃᓐᓇᕈᐃᖁᔭᐅᓪᓗᑎᑦ ᓇᓚᐅᑦᑖᖅᑕᐅᓯᒪᔪᒥᑦ ᖃᓄᐃᓕᖓᓛᕋᓱᒋᔭᐅᖕᒪᖔᑕ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᑮᓇᐅᔭᖁᑎᖏᑦ, ᑖᒃᑯᐊ ᓄᐊᑉᐸᓪᓕᐊᓲᖑᒻᒪᑕ ᐊᒥᐊᒃᑯᖏᑦ ᐊᑭᓪᓚᑦᑖᖏᓐᓂᑦ ᐊᒻᒪᓗ ᓯᕗᓪᓕᖅ ᐊᑭᒋᖁᔭᐅᔪᓄᑦ ᑐᒃᓯᕋᐅᑦ ᐊᑭᖓ ᐊᑯᓪᓕᖅᐹᖅᓯᐅᕐᓂᖅ ᓈᓴᐅᑎᓂᑦ ᓇᓚᐅᑦᑖᖅᑕᐅᓯᒪᔪᒧᓪᓗ. ᑖᒃᑯᓇᓂ ᒥᓂᔅᑕᓄᑦ ᐊᑐᖁᔭᐅᓯᒪᔪᓂᑦ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄ ᑐᒃᓯᕋᐅᑎᓕᐅᖁᔭᐅᓪᓗᑎᑦ ᐅᖅᓱᐊᓪᓗᖕᒧᑦ ᐊᑭᖓᓐᓄᑦ ᐅᖅᓱᐊᓘᑉ ᓱᕐᕋᔾᔭᐃᒃᑯᑎᖓᓄᑦ ᖃᖓᑐᐃᓐᓇᑦᑎᐊᖅ ᐅᖅᓱᐊᓘᑉ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᐅᑉ ᐊᒥᐊᒃᑯᖏᑦ ᖄᖏᐅᑎᓂᐊᕋᓱᒋᔭᐅᒃᐸᑕ ᑭᒡᓕᒋᔭᖓᓂ ᐃᓚᒋᐊᒃᑲᓐᓂᕐᓗᑎᒃ ᒥᒃᖠᒋᐊᕐᓗᑎᒡᓘᓐᓃᑦ $1 ᒥᓕᐊᓂᒃ ᑕᖅᑭᑦ ᐊᕐᕕᓂᓕᑦ ᐊᑐᖅᑎᓪᓗᒋᑦ.
4. FSR−ᒧᑦ ᐊᑭᑐᓗᐊᖅᑎᑦᑎᑦᑕᐃᓕᒪᓂᕐᒧᑦ 7.33 −ᓴᐅᓪᓗᓂ ᐊᑕᐅᓯᕐᒧᑦ kWh−ᒧᑦ ᐊᑐᓯᒋᐊᓚᐅᖅᐳᖅ ᐊᐃᕆᓕ 1, 2023−ᒥᑦ ᓯᑎᐱᕆ 30, 2023−ᒧᑦ. ᐅᖅᓱᐊᓗᖕᒧᑦ ᐊᑭᓕᐅᖅᑕᐅᓯᒪᔪᑦ ᐅᑎᖅᑎᑕᐅᓂᖓᓄᑦ ᑎᑎᖅᑕᐅᓯᒪᔪᖅ ᑐᒃᓯᕋᐅᑎᑉ ᐃᓚᒋᓪᓗᓂᐅᒃ ᓇᓚᐅᑦᑖᖅᑕᐅᓯᒪᔪᑦ ᐊᑯᓪᓕᖅᐹᖅᓯᐅᕐᓂᖅ ᓈᓴᐅᑎᓂ ᐅᖅᓱᐊᓗᖕᒧᑦ ᐊᑭᖏᑦ $0.96 ᐊᑕᐅᓯᕐᒧᑦ ᓖᑕᒧᑦ ᐊᑭᓪᓚᑦᑖᖓ ᐅᓪᓗᒥᒧᑦ ᐊᒻᒪᓗ ᓇᓚᐅᑦᑖᖅᑕᐅᓯᒪᔪᑦ ᐅᖅᓱᐅᓗᖕᓄᑦ ᐊᑭᖏᑦ, ᐅᓪᓗᖏᓐᓄᑦ ᐅᑐᐱᕆ 1, 2023-ᒥ ᒫᔾᔨ 31, 2024-ᒧᑦ. ᑐᙵᕕᒋᓗᒋᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᐅᑎᖅᑎᑕᐅᓂᖓ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᓇᓚᐅᑦᑖᖅᑕᐅᓯᒪᔪᖅ ᐊᑭᓕᖅᑕᐅᔭᕆᐊᓖᑦ ᐆᒻᒪᖅᑯᑎᖃᖅᑎᐅᔪᓄᑦ $7.97 ᒥᓕᐊᓐ ᒫᔾᔨ 31, 2024-ᒥᑦ ᐱᒋᐊᖅᓯᒪᔪᖅ.
5. ᐅᖃᖅᓯᒪᓂᖓᑐᑦ ᑐᒃᓯᕋᐅᒻᒥᑦ, ᐆᒻᒪᖅᑯᑎᓕᕆᔨᒃᑯᑦ ᑐᒃᓯᕋᖅᓯᒪᔪᑦ ᐊᖏᖅᑕᐅᔪᒪᓪᓗᑎᒃ 9.4 ᐳᓴᓐᑎᒥᑦ ᐊᑭᑦᑐᕆᐊᖁᔨᓪᓗᑎᒃ ᑐᙵᕕᓖᑦ ᐆᒻᒪᖅᑯᑎᑦ ᐊᑭᖏᓐᓂᑦ 7.02 cents ᑕᒪᐃᓐᓄᑦ kWh−ᒧᑦ ᐅᖅᓱᐊᓘᑉ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ ᐊᑐᕐᓂᐊᕐᓗᓂ ᐅᑐᐱᕆ 1, 2023−ᒥᑦ.
6. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓚᐅᖅᐳᑦ ᐱᓇᔫᑎᒥᒃ ᐊᒻᒪ, ᑎᑎᖅᑲᑎᒍᑦ ᐅᓪᓗᖃᖅᑐᖅ ᐅᑐᐱᕆ 20, 2023−ᒥ, ᐊᖏᖅᑕᐅᖁᔨᓚᐅᖅᐳᑦ 9.4 ᐳᓴᓐᑎᒥᒃ ᐊᑭᑦᑐᕆᐊᖁᔨᓪᓗᑎᒃ ᐆᒻᒪᖅᑯᑎᑦ ᐊᑭᖏᓐᓂᒃ (ᐋᖅᑭᒃᑕᐅᓯᒪᔪᑦ ᐃᓚᓕᐅᑎᓯᒪᔪᑦ ᐱᓇᔫᑎᒧᑦ) ᐊᑐᖅᑕᐅᓚᐅᑲᖕᓂᐊᖅᑐᓄᑦ, ᐅᑎᖅᑎᑕᒃᓴᐅᓗᑎᒃ, ᐅᑐᐱᕆ 1, 2023−ᒥ ᐱᒋᐊᕐᓗᓂ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖃᐅᔨᒪᓕᓚᐅᖅᑐᑦ ᐊᑐᓕᖅᑎᑕᐅᓂᖓ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐅᑎᖅᑎᑕᐅᔪᒃᓴᑦ ᐊᑐᖅᑕᐅᓇᔭᖅᑐᖅ ᐱᐅᓛᒃᑰᖅᑎᑕᐅᓚᐅᖅᐳᖅ ᑭᒃᑯᑐᐃᓐᓇᓄᑦ ᒪᓕᒃᖢᓂᓗ ᑲᔪᓯᑎᑦᑎᓇᔭᕐᓂᕐᒥᒃ ᖃᔅᓯᐅᓂᖓᑕ ᐊᑕᐅᓰᓐᓇᒃᑰᖅᑎᑕᐅᓇᔭᕐᓂᖓᓂᒃ ᑕᒪᐃᓐᓄᑦ ᐆᒻᒪᖅᑯᑎᖃᖅᑎᐅᔪᓄᑦ.
7. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᑦ ᐊᑐᓕᖁᓚᐅᖅᑕᖏᑦ ᓇᐃᒡᓕᒋᐊᖅᓯᒪᓪᓗᒋᑦ ᖁᓛᓂ ᓇᓗᓇᐃᖅᓯᒪᔪᑦ, ᐅᑐᐱᕆ 24, 2023−ᖑᑎᓪᓗᒍ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᒥᓂᔅᑕ ᐊᖏᖅᓯᓚᐅᖅᐳᖅ ᐅᖅᓱᐊᓗᖕᒥ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐅᑎᖅᑎᑕᐅᔪᒃᓴᖅ ᐊᑐᖅᑕᐅᓇᔭᖅᑐᒥᒃ ᐅᑐᐱᕆ 1, 2023−ᒥ, ᑕᒪᐃᓐᓄᑦ ᐃᑲᕐᕋᒧ ᓯᕗᓪᓕᖅᐹᖅᓯᐅᑎᑦ ᒪᓕᒡᓗᒋᑦ ᒪᓕᒃᑐᑦ ᐊᒡᒍᖅᓯᒪᓂᓕᒃ 12.1(1) ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔨᑦ ᑲᑎᒪᔨᑦ ᐱᖁᔭᖓᓐᓄᑦ ᐃᒪᐃᓕᖓᔪᖅ:

ᕿᒥᕐᕈᔨᑦ ᑲᑎᒪᔨᓄᑦ ᐱᓕᕆᐊᖑᖁᔭᐅᔪᖃᖅᐸᑦ ᑎᑎᕋᖅᓯᒪᓂᓕᒃ 12(2) ᒪᓕᒡᓗᒍ, ᕿᒥᕐᕈᔨᑦ ᑲᑎᒪᔨᑦ ᐊᑐᓕᖁᔨᑐᐃᓐᓇᕆᐊᖃᖅᐳᑦ ᓯᕗᓪᓕᖅᐹᖅᓯᐅᒻᒥᒃ ᐅᕝᕙᓘᓐᓃᑦ ᐊᑭᖓᓂᒃ ᑭᓯᐊᓂ ᖃᓄᖅᑑᖁᔭᐅᒃᐸᑦ ᒪᓕᒡᓗᒍ ᑎᑎᕋᖅᓯᒪᓂᓕᒃ 16, ᐊᒻᒪ ᒥᓂᔅᑕ ᕿᒥᕐᕈᔩᑦ ᑲᑎᒪᔨᓄᑦ ᐱᔪᓐᓇᖅᑎᑦᑎᒃᐸᑦ ᐆᒻᒪᖅᑯᑎᒋᖁᔭᐅᔪᓂᒃ ᐊᑐᓕᖅᑎᓪᓗᒍ ᓯᕗᓪᓕᖅᐹᖅᓯᐅᑕᐅᖁᔭᐅᔪᖅ ᐅᕝᕙᓘᓐᓃᑦ ᐊᑭᖓ.

1. ᐱᓕᕆᔾᔪᓯᖅ
2. ᐊᒡᒍᖅᓯᒪᓂᓕᒃ 13(1.1) ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᑯᔭᖓ ᐃᒪᐃᑎᑦᑎᔪᓐᓇᖅᐳᖅ:

ᐅᖃᐅᓯᐅᔪᑦ ᑲᑎᒪᔩᑦ ᕿᒥᕐᕈᑎᓪᓗᒋᑦ, ᐱᔪᒪᔾᔪᑎᖏᓐᓂᑦ ᑐᒃᓯᕋᐅᑎᓂᑦ ᐋᖅᑭᒃᓯᒪᖁᔭᐅᔪᒥᑦ ᐊᑭᖏᓐᓂᑦ ᑖᒃᑯᐊ ᒥᑭᓐᓂᖅᓴᓄᑦ ᑐᒃᓯᕋᐅᑎᐅᕗᑦ, ᑲᑎᒪᔩᑦ ᕿᒥᕐᕈᔪᑦ ᐅᓂᒃᑳᓕᐅᕆᐊᓖᑦ ᒥᓂᔅᑕᒧᑦ ᑲᒪᒋᔭᓕᖕᒧᑦ ᐅᓪᓗᑦ 90 ᐃᓗᐊᓂ ᑐᓂᔭᐅᓚᐅᖅᑎᓪᓗᒋᑦ ᒥᓂᔅᑕᒥᑦ ᑐᓴᕐᕕᖃᕈᒪᓗᑎᑦ ᖃᓄᐃᓕᖓᖁᔨᓂᖓᓂᑦ ᑎᑎᕋᖅᓯᒪᓂᓕᒃ 12(2)−ᒥ.

1. ᕿᒥᕐᕈᓚᐅᖅᖢᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᓇᔫᑎᒋᔭᖓᓂᒃ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐋᖅᑭᒃᓯᓚᐅᖅᐳᑦ ᑖᓐᓇ ᐱᓇᔫᑎᒋᔭᐅᔪᖅ ᐱᕐᔪᐊᖑᙱᖦᖢᓂ ᐱᓇᔫᑎᒋᔭᐅᓂᖓᓂᒃ.
2. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᑎᑦᑎᓪᓗᑎᒃ ᖃᐅᔨᑎᑦᑎᔾᔪᑎᒥᒃ ᐱᓇᔫᑎᒥᒃ ᑕᐃᑰᓇ ᐊᔮᔭᒃᑯᑦ ᐱᔨᑦᑎᕋᐅᑎᖏᓐᓂ ᑐᓂᐅᖅᑲᐃᓗᑎᒃ ᒪᓂᓴᐅᑎᓂᒃ ᓄᓇᕗᓕᒫᒥ, ᓄᓇᑦᓯᐊᖅ ᐱᕙᓪᓕᐊᔪᖏᓐᓂ ᖃᕆᑕᐅᔭᒃᑯᓪᓗ, ᑎᑎᖅᑲᑎᒍᓪᓗ ᓂᕈᐊᖅᑕᐅᓯᒪᔪᓄᑦ ᐱᓕᕆᔨᒻᒪᕆᖕᓄᑦ ᕼᐋᒻᒪᓚᒃᑯᓐᓂᓪᓗ ᐊᐅᓚᑦᑎᔨᓄᑦ (SAOs).
3. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐱᔭᐅᑎᑦᑎᓚᐅᕆᓪᓗᑎᒃ ᐱᕕᒃᓴᖃᑦᑎᑦᑎᓂᕐᒥᑦ ᐃᓄᓕᒫᑦ ᑎᑎᕋᒃᓯᒪᔪᑎᒍ ᐅᖃᕐᕕᓴᖃᒃᑎᑕᐅᓪᓗᑎᒃ ᑐᕌᖓᔪᓂᑦ ᑐᒃᓯᕋᐅᑎᓂᑦ ᑐᓂᔭᐅᖁᓪᓗᒋᑦ ᐃᓱᓕᕝᕕᒃᓴᓕᖕᒥᒃ ᓄᕕᐱᕆ 24, 2023−ᒥ. ᐊᑕᐅᓯᕐᒥᒃ ᑎᑎᕋᖅᓯᒪᔪᒥᒃ ᑐᓂᓯᔪᖃᓚᐅᖅᑐᖅ ᐃᓄᖕᓂᙶᖅᑐᒥᒃ ᓄᕕᐱᕆ 12, 2023−ᖑᑎᓪᓗᒍ. ᐆᒻᒪᖅᑯᑎᓕᕆᔨᒃᑯᑦ ᑭᐅᓚᐅᖅᑐᑦ ᑐᓐᓂᖅᑯᑕᐅᓚᐅᖅᑐᒧᑦ ᓄᕕᐱᕆ 28, 2023−ᒥᑦ.
4. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓚᐅᖅᑐᑦ ᑐᒃᓯᕋᐅᑎᒥᑦ ᐊᒻᒪᓗ ᑐᑭᑖᓚᐅᖅᑐᑦ ᑖᒃᑯᐊ ᑐᑭᓯᐅᒪᔾᔪᑏᑦ ᐱᔭᐅᔪᒪᓯᒪᓚᐅᖅᑐᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂᑦ ᐱᔭᕆᐊᖃᓚᐅᙱᑦᑐᑦ. ᑐᑭᓯᒋᐊᒐᒃᓴᓂᒃ ᑐᒃᓯᕋᖅᑐᖃᓚᐅᖅᐳᖅ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᓄᕕᐱᕆ 6, 2023−ᒥ ᐊᒻᒪ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑭᐅᓯᓚᐅᖅᖢᑎᒃ ᓄᕕᐱᕆ 20, 2023−ᒥ.
5. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒃᓴᖅᓯᐅᕐᓂᕆᔭᖓᑦ ᑕᒪᑐᒧᖓ ᐱᔾᔪᑕᐅᔪᒧᑦ ᐋᖅᑭᒃᑕᐅᓯᒪᕗᖅ ᑖᒃᑯᓇᓂ ᐅᓂᒃᑲᐅᓯᕐᓂ.
6. ᐱᓇᔫᑦ ᐃᓱᒪᒋᔭᐅᓂᖓ
7. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐊᑐᐃᓐᓇᐅᑎᑦᑎᓚᐅᖅᑐᑦ, ᐃᓚᒋᔭᐅᓪᓗᓂ ᑐᒃᓯᕋᐅᑎᒧᑦ, ᐋᖅᑭᒋᐊᕆᓂᖅ ᐆᒻᒪᖅᑯᑎᑦ ᐊᑭᖏᓐᓂᑦ ᐊᑭᑦᑐᕆᐊᖁᔨᓂᕐᒧᑦ ᐊᑭᖏᓐᓄᑦ ᐋᖅᑭᒃᓯᒪᓂᖏᑦ ᐅᖅᓱᐊᓗᖕᒥᑦ ᐊᑭᑦᑐᓗᐊᖅᑎᑦᑎᖁᔨᓂᕐᒧᑦ ᐊᑭᖏᓐᓄᑦ ᐋᖅᑭᒃᓯᒪᓂᖏᑦ ᑕᑯᒃᓴᐅᑎᑦᑎᓂᕐᒥᑦ ᓱᓇᓂᑦ ᐊᒃᑐᐃᓂᖃᕋᔭᕐᒪᖔᑕ ᐱᔾᔪᑕᐅᓗᓂ ᐊᑭᑐᓂᖅᓴᐅᓂᖏᓐᓄᑦ ᐅᖅᓱᐊᓗᐃᑦ ᐊᑭᖏᑦ. ᐋᖅᑭᒋᐊᖅᑕᐅᓯᒪᔪᖅ GRA−ᒧᑦ ᖃᖓᒃᑰᕋᔭᕐᓂᖏᑦ ᐊᒃᑐᐊᓂᖃᖅᐳᑦ ᐊᓯᔾᔨᖅᑕᐅᔪᒪᔪᓄᑦ 2022/23−ᒧᑦ ᑮᓇᐅᔭᓄᑦ ᐱᔭᐅᕙᓪᓕᐊᔭᕆᐊᓕᖕᓄᑦ ᐊᑭᒋᑎᑕᓄᓪᓗ. ᐃᓚᓕᐅᔾᔭᐅᓯᒪᔪᖅ ᐋᖅᑭᒃᓱᖅᓯᒪᔪᑦ ᓇᓗᓇᐃᖅᓯᒪᓪᓗᑎᒃ ᓇᓚᐅᑦᑖᖅᑕᐅᓯᒪᔪᑦ ᑕᖅᑭᑕᒫ ᐊᒥᐊᒃᑰᓂᐊᕋᓱᒋᔭᐅᔪᑦ ᐅᖅᓱᐊᓘᑉ ᐊᑭᖓᓄᑦ ᓱᕐᕋᔾᔭᐅᒃᑯᑎᑦ ᒫᔾᔨ 31, 2024-ᒧᑦ ᑎᑭᓪᓗᒍ ᐊᒻᒪ ᓇᓗᓇᐃᖅᓯᒪᓪᓗᑎᒃ ᓱᕐᕋᔾᔭᐃᒃᑯᑎᒋᖁᔭᐅᔪᑦ ᖃᐅᔨᓴᖅᑕᐅᓂᖏᓐᓂᒃ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖃᖅᐳᑦ ᑕᒪᒃᑯᐊ ᖃᖓᒃᑰᕐᓂᖓᓄᑦ ᐊᑐᖅᑕᐅᕙᓪᓕᐊᓇᔭᖅᑐᑦ ᑐᙵᕕᖃᖅᑎᑕᐅᓂᖏᓐᓂᒃ ᐅᑯᓄᖓ ᑐᓴᖅᑕᐅᔪᒃᓴᓄᑦ ᑲᖐᒋᔭᐅᔪᓄᓪᓗ:
   * 1. ᐃᓗᐃᑦᑑᓈᖅᑕᐅᓪᓗᑎᒃ ᐅᖅᓱᐊᓗᐃᑦ ᐊᑭᖏᑦ: ᐃᓗᐃᑦᑑᓈᖅᑕᖅᑕᐅᓪᓗᑎᒃ ᐅᖅᓱᐊᓗᐃᑦ ᓄᓇᓕᖕᓄᑦ ᐊᐅᓪᓚᖅᑎᑕᐅᔪᒃᓴᑦ ᒪᓕᒃᑕᐅᔪᑦ 2023-ᒥ ᐅᖅᓴᒃᑕᐅᒃᑲᓐᓂᖅᑎᓪᓗᒋᑦ ᐊᑭᒋᕙᒃᑕᖏᑦ. ᐊᑭᖏᑦ ᓇᓚᐅᑦᑖᖅᑕᐅᓯᒪᔪᑦ ᑐᙵᕕᖃᖅᑐᑦ ᑐᑭᓯᔾᔪᑎᒃᓴᐅᔪᓂᑦ ᑐᓂᔭᐅᓯᒪᔪᓂᑦ ᑖᒃᑯᓇᙵᑦ ᐅᖅᓱᐊᓗᓕᕆᔨᒃᑯᓐᓂᑦ.
     2. ᓂᕈᐊᒐᒃᓴᐅᔪᑦ ᐅᖅᓱᐊᓗᐃᑦ ᐊᑭᖏᑦ: ᓂᕈᐊᒐᒃᓴᐅᔪᑦ ᐊᑭᓪᓚᑦᑖᖏᑦ ᐅᖅᓱᐊᓗᐃᑦ ᐊᑭᖏᑦ ᐊᑐᖅᑕᐅᓚᐅᖅᑐᑦ ᔪᓚᐃ 2023−ᒧᑦ ᑎᑭᓪᓗᒍ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᓂᐅᕕᖅᑕᖏᑦ ᐅᖅᓱᐊᓗᒃ ᓂᕈᐊᒐᒃᓴᐅᔪᓂᑦ ᐊᑭᓂᑦ ᐱᓕᕆᕝᕕᐅᔪᓂᑦ ᓯᓚᑖᓃᑦᑐᓂᑦ ᑳᓐᑐᕌᒃᑕᐅᓯᒪᔪᓂᑦ ᐊᑐᖅᑕᐅᓚᐅᖅᑐᑦ ᑖᒃᑯᓇᙵᑦ ᐅᖅᓱᐊᓗᓕᕆᔨᒃᑯᓐᓂᑦ ᐊᐅᓚᑦᑎᖁᓪᓗᒋᑦ ᓄᓇᕗᒻᒧᑦ ᐅᖅᓱᐊᓗᑦᑖᕆᔭᐅᓂᐊᖅᑐᓂᑦ ᐊᖏᔫᑎᑦ ᐅᒥᐊᕐᔪᐊᒃᑯᑦ ᐅᓯᑲᖅᑕᖅᑕᐅᕕᖏᓐᓂᑦ. ᓂᕈᐊᕆᔭᐅᔪᑦ ᐅᖅᓱᐊᓘᑉ ᐊᑭᖏᑦ ᐅᑐᐱᕆ 2023−ᒧᑦ ᐅᖓᑖᓄᓪᓗ ᐊᒃᑐᐊᓂᖃᖅᐳᑦ ᐋᖅᑭᒋᐊᖅᓯᒪᔪᓂᒃ ᓂᕈᐊᖅᑕᐅᔪᓂᒃ ᐅᖅᓱᐊᓘᑉ ᐊᑭᖏᓐᓂᒃ ᐅᑐᐱᕆ 1, 2023−ᒥ ᐱᒋᐊᖅᖢᓂ.
     3. ᐅᖅᓱᐊᓗᒃ ᓈᓴᖅᓯᒪᔪᑦ: ᓇᓚᐅᑦᑖᖅᑕᐅᓯᒪᔪᑦ ᐅᖅᓱᐊᓘᑉ ᐊᑭᖏᑦ ᑕᑯᒃᓴᐅᑎᑕᐅᓪᓗᓂ ᐅᖁᒪᐃᓐᓂᖏᑎᒍᑦ ᐅᖅᓱᐊᓘᑉ ᐊᑭᒋᕙᒃᑕᖓᓂ ᐅᖅᓱᐊᓗᒃ ᓈᓴᖅᑕᐅᓯᒪᔪᖅ ᒪᓕᒃᖢᒍ ᐊᒻᒪ ᑲᑎᓯᒪᔪᑦ ᐅᖅᓱᐊᓗᖃᐅᑎᑦ ᓂᕈᐊᖅᑕᐅᓯᒪᔪᓪᓗ ᐅᖅᓱᐊᓗᒃᑖᖅᑎᑕᐅᔪᑦ.
     4. ᓂᐅᕐᕈᑕᐅᔪᑦ ᐊᒻᒪ ᐊᐅᓚᔾᔭᒋᐊᖅᑕᐅᔪᑦ: ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᓴᖅᑭᑕᐅᓵᓚᐅᖅᑐᑦ ᓂᐅᕐᕈᑕᐅᓂᐊᕋᓱᒋᔭᐅᔪᓪᓗ.
8. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖃᖅᓯᒪᔪᑦ ᐊᑭᑦᑐᕆᐊᕐᓂᐅᔪᖅ ᓇᓚᐅᑦᑖᖅᑕᐅᓯᒪᔪᓂᑦ ᐅᖅᓱᐊᓗᐃᑦ ᐊᑭᖏᑦ ᑐᓴᖅᑎᑦᑎᔾᔪᑕᐅᓯᒪᔪᑦ ᓄᓇᕗᑦ ᒐᕙᒪᒃᑯᖏᓐᓂᑦ, ᐃᓚᓕᐅᔾᔨᓯᒪᓚᐅᖅᑐᖅ $0.05/ᐊᑕᐅᓯᕐᒧᑦ ᓖᑕᒧᑦ ᐊᑐᖅᑕᐅᓯᒋᐊᕐᓂᐊᓚᐅᖅᑐᖅ ᐅᑐᐱᕆ 1, 2023-ᒥ, ᐊᑭᑐᓂᖅᓴᐅᓂᐊᓚᐅᖅᑐᖅ ᓇᓚᐅᑦᑖᖅᑕᐅᓚᐅᖅᑐᒧᑦ ᐅᖅᓱᐊᓘᑉ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ ᑮᓇᐅᔭᑦ ᐊᑭᓕᒃᓴᕆᔭᐅᔪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ $7.97 ᒥᓕᐊᓐ ᐱᒋᐊᕐᓗᓂ ᒫᔾᔨ 31, 2024-ᒥ. ᑕᒪᓐᓇ ᑕᐃᒪᐃᔾᔪᑎᖃᓪᓗᐊᑕᓚᐅᖅᐳᖅ ᐅᓄᖅᓯᒋᐊᕐᓂᖏᓐᓄᑦ ᑕᐃᒪᐃᓪᓚᑦᑖᖅᑐᑦ ᖃᓅᓂᐊᕋᓱᒋᔭᐅᔪᓪᓗ ᓂᕈᐊᕆᔭᐅᔪᑦ ᐅᖅᓱᐊᓘᑉ ᐊᑭᖏᑦ 20−ᐳᓴᐅᑉ ᐅᖓᑖᓃᖦᖢᓂ 2022/23−ᒥᑦ GRA−ᒧᑦ ᐊᑭᒋᓂᐊᕋᓱᒋᔭᐅᓯᒪᔪᒥᑦ ᐅᖅᓱᐊᓘᑉ ᐊᑭᖓᓄᑦ.
9. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓯᒪᕗᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑲᑎᖅᓱᖅᓯᒪᔭᖏᓐᓂᒃ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᐅᑎᖅᑎᑕᐅᔪᒃᓴᑦ ᐊᑐᖅᑕᐅᓇᔭᖅᑐᒧᑦ, ᐃᓚᓕᐅᔾᔭᐅᓪᓗᑎᒃ ᓇᓗᓇᐃᖅᓯᒪᔪᑦ ᐋᖅᑭᒃᑕᐅᓯᒪᔪᑦ ᑐᒃᓯᕋᐅᑎᒦᑦᑐᑦ ᓈᒻᒪᒃᓴᖅᖢᑎᒡᓗ ᐱᓕᕆᔾᔪᓯᕐᓂᒃ ᑲᑎᖅᓱᖅᑕᐅᓯᒪᔪᓂᒡᓗ ᐊᑐᖅᑕᐅᔪᑦ ᓈᒻᒪᖕᓂᖏᓐᓂᒃ ᒪᓕᒃᖢᑎᒡᓗ ᑭᖑᓂᑦᑎᓐᓂ ᐱᓕᕆᐊᖑᖃᑦᑕᖅᓯᒪᔪᓂᒃ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖃᐅᔨᒪᖁᔨᒋᕗᑦ ᑖᓐᓇ ᐱᓇᔫᑎ ᐊᒃᑐᐊᓂᖃᕐᓂᖓᓂᒃ ᐋᖅᑭᒋᐊᖅᑕᐅᓯᒪᔪᒧᑦ ᐊᒃᑐᐊᓂᓕᖕᓄᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᐅᓄᖅᓯᒋᐊᖅᑕᐅᔪᓄᑦ 2022/23−ᖑᓚᐅᕐᓂᖓᓂᑦ GRA−ᒋᔭᐅᔪᖅ ᐊᖏᖅᑕᐅᓚᐅᖅᑎᓪᓗᒍ, ᐊᒻᒪᓗᑦᑕᐅᖅ FSR−ᒧᑦ ᐊᑭᑐᓗᐊᖅᑎᑦᑎᑦᑕᐃᓕᒪᓂᕐᒧᑦ ᐊᑐᖅᑕᐅᓇᔭᖅᑐᒧᑦ ᐊᖏᖅᑕᐅᓚᐅᖅᑐᖅ ᐊᐃᕆᓕ 1, 2023−ᒥᑦ ᓯᑎᐱᕆ 30, 2023−ᒧᑦ.
10. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖃᐅᔨᒪᖁᔨᕗᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑐᓴᖅᑎᑦᑎᓚᐅᕐᓂᖏᓐᓂᒃ ᐊᑭᖏᓐᓄᑦ ᐊᒃᑐᐃᔾᔪᑕᐅᓲᓂᒃ ᑐᒃᓯᕋᐅᑕᐅᓯᒪᔪᒧᑦ ᐊᑭᑦᑐᕆᐊᖁᔭᐅᔪᒧᑦ ᑐᙵᕕᒋᔭᐅᔪᑦ ᐆᒻᒪᖅᑯᑎᑦ ᐊᑭᖏᓐᓄᑦ ᒥᒃᓴᐅᖦᖢᒋᑦ ᓄᑖᑦ ᐆᒻᒪᖅᑯᑎᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᑦ. ᑎᑎᕋᖅᓯᒪᔪᑦ ᐊᑖᓂ ᑕᑯᑎᑦᑎᔪᑦ ᑐᑭᓕᐊᒃᑐᒥᒃ E−ᒥ ᓄᓇᓕᖕᓂ ᒐᕙᒪᐅᙱᑦᑐᑦ ᐊᑭᖏᑦ ᐊᑦᑎᖕᓂᖅᓴᐅᕌᕐᔪᖕᓂᐊᖅᑐᑦ ᐊᒻᒪ ᓄᓇᓕᖕᓂ ᒐᕙᒪᒃᑯᑦ ᐊᑭᖏᑦ ᖁᑦᑎᖕᓂᖅᓴᐅᕌᕐᔪᖕᓂᐊᖅᖢᑎᒃ.

**ᐆᒻᒪᖅᑯᑎᑦ ᐊᑭᖏᑦ ᐊᓯᔾᔨᖅᑐᑦ**

|  |  |  |  |
| --- | --- | --- | --- |
| **ᑐᑭᓕᐊᒃᑐᖅ** |  | **ᑲᓇᑕᒥᙶᖅᑐᑦ  ᒐᕙᒪᐅᙱᑦᑐᓂᒃ ᐊᐅᓚᑕᐅᔪᑦ** | **ᒐᕙᒪᐅᔪᓄᑦ** |
| A | ᒫᓐᓇ ᐆᒻᒪᖅᑯᑎᑦ ᐊᑭᖓ (cents/kWh) | 61.52 | 93.39 |
| B | ᐱᑕᖃᖅᐸᒌᖅᑐᖅ ᐅᖅᓱᐊᓗᖕᒧᑦ ᓱᕐᕋᔾᔭᐃᒃᑯᑎᑦ (cents/kWh) | 7.33 | 7.33 |
| C | ᑲᑎᓪᓗᒍ (A+B) | 68.85 | 100.72 |
| D | ᐆᒻᒪᖅᑯᑎᓄᑦ ᐊᑭᒋᖁᔭᐅᔪᑦ (cents/kWh) (A x 1.094) | 67.33 | 102.21 |
| E | ᐊᒥᐊᒃᑯᖓ | (1.52) | 1.49 |

1. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖃᐅᔨᒪᖁᔨᒋᕗᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᑎᑦᑎᓚᐅᕐᓂᖏᓐᓂᒃ ᑐᓴᖅᑕᐅᔪᒃᓴᓂᒃ ᐱᓇᔫᑎᒋᔭᐅᔪᒥ ᑭᐅᓯᓂᕐᒧᓪᓗ ᑐᓴᖅᑕᐅᔪᒃᓴᓄᑦ ᐱᔪᒪᔾᔪᑕᐅᔪᒧᑦ URRC-QEC-1-3−ᒧᑦ ᐱᖁᔭᒃᓴᒧᑦ ᐊᒃᑐᖅᓯᓂᐅᓇᔭᖅᑐᒧᑦ ᐱᔪᒪᔾᔪᑕᐅᔪᒧᑦ ᐅᓄᖅᓯᒋᐊᖅᑕᐅᔪᒪᔪᒧᑦ ᑐᙵᕕᒋᔭᐅᔪᓄᑦ ᐆᒻᒪᖅᑯᒻᒧᑦ ᖃᔅᓯᑐᖅᑎᑕᐅᔪᓄᑦ ᑕᐅᑐᒃᖢᒋᑦ ᓄᑖᒧᑦ FSR−ᒧᑦ ᐊᑭᑐᓗᐊᖅᑎᑦᑎᑦᑕᐃᓕᒪᓂᕐᒧᑦ ᐊᑐᖅᑕᐅᕙᒃᑐᒧᑦ. ᐊᑭᓕᒐᒃᓴᖅ ᐊᒃᑐᐃᓂᖓ ᐊᔾᔨᒌᒃᐸᙱᑦᑐᑦ ᒪᓕᒃᖢᑎᒃ ᖃᓄᐃᑦᑑᓂᖓᓂᑦ ᐊᑭᓕᖅᓱᐃᕙᒃᑐᖅ ᐱᔪᓐᓇᖕᒪᖔᓪᓘᓐᓃᑦ NESP−ᒧᑦ. ᒐᕙᒪᒃᑯᓐᓂᐅᙱᑦᑐᖅ‑ᐊᑭᓕᖅᓱᐃᕙᒃᑐᓄᑦ ᐊᑭᓕᒐᒃᓴᐃᑦ ᐊᑦᑎᖕᓂᖅᓴᐅᓂᐊᖅᑐᑦ, ᑖᒃᑯᐊ ᒐᕙᒪᒃᑯᑦ ᐊᑭᓕᖅᓱᐃᕙᒃᑐᑦ ᐊᑭᓕᒐᒃᓴᖏᑦ ᐊᑭᑐᓂᖅᓴᐅᓇᔭᕐᒪᑕ. ᐊᒃᑐᖅᑕᐅᓯᒪᔪᑦ ᓇᐃᓪᓕᒋᐊᖅᓯᒪᓪᓗᑎᒃ ᐃᒪᐃᓕᖓᔪᑦ:

* ᒐᕙᒪᐅᙱᑦᑐᓄᑦ ᐊᑭᓕᖅᓱᐃᔨᑦ ᓄᓇᕘᒥ ᐆᒻᒪᖅᑯᑎᓄᑦ ᐃᑲᔫᓯᐊᖃᑦᑕᖅᑐᑦ ᐊᑭᓕᒐᒃᓴᖓᓂ ᒥᒃᖠᒋᐊᕐᓂᐊᖅᐳᑦ $43−ᐸᓗᖕᒥᑦ ᑕᖅᑭᑕᒫ ᐅᑐᐱᕆ 1, 2023−ᒥ 1,000 kWh−ᐸᓗᖕᒥ ᐊᑐᖃᑦᑕᖅᑐᑦ ᑕᖅᑭᑕᒫ.
* ᒐᕙᒪᐅᙱᑦᑐᓄᑦ ᐊᑭᓕᖅᓱᐃᔨᑦ ᓄᓇᕘᒥ ᐆᒻᒪᖅᑯᑎᓄᑦ ᐃᑲᔫᓯᐊᖃᑦᑕᙱᑦᑐᑦ ᐊᑭᓕᒐᒃᓴᖏᑦ ᒥᒃᖠᒋᐊᕐᓂᐊᖅᐳᑦ $13−ᐸᓗᖕᒥᑦ ᑕᖅᑭᑕᒫ ᐅᑐᐱᕆ 1, 2023−ᒥ 1,000 kWh−ᐸᓗᖕᒥ ᐊᑐᖃᑦᑕᖅᑐᑦ ᑕᖅᑭᑕᒫ.
* ᒐᕙᒪᐅᙱᑦᑐᓄᑦ ᑮᓇᐅᔭᓕᐅᕋᓱᒃᐸᒃᑐᑦ ᐊᑭᓕᖅᓱᐃᔩᑦ ᑕᖅᑭᓕᒫᖅ ᐊᑐᖃᑦᑕᖅᑐᑦ 2,000 kWh−ᓂᒃ ᐊᑭᓕᖅᓱᒐᒃᓴᖏᑦ ᒥᒃᖠᒋᐊᕐᓂᐊᖅᐳᑦ $47−ᐸᓗᖕᓂᒃ ᑕᖅᑭᑕᒫᑦ ᐅᑐᐱᕆ 1, 2023−ᒥ.
* ᒐᕙᒪᐅᔪᓄᑦ ᐊᑭᓕᖅᓱᐃᔨᑦ ᐊᑭᓕᒐᒃᓴᖏᑦ ᐊᖏᒡᓕᒋᐊᕐᓂᐊᖅᐳᑦ $18−ᐸᓗᖕᒥᑦ ᑕᖅᑭᑕᒫ ᐅᑐᐱᕆ 1, 2023−ᒥ 1,000 kWh−ᐸᓗᖕᒥ ᐊᑐᖃᑦᑕᖅᑐᑦ ᑕᖅᑭᑕᒫ.
* ᒐᕙᒪᐅᔪᓄᑦ ᑮᓇᐅᔭᓕᐅᕋᓱᒃᐸᒃᑐᑦ ᐊᑭᓕᖅᓱᐃᔩᑦ ᑕᖅᑭᓕᒫᒧᑦ 2,000 kWh−ᓂᒃ ᐊᑐᖃᑦᑕᖅᑐᑦ ᐊᑭᓕᖅᓱᒐᒃᓴᖏᑦ ᐊᑭᑦᑐᕆᐊᕐᓂᐊᖅᐳᑦ $25−ᐸᓗᖕᓂᒃ ᑕᖅᑭᑕᒫᑦ ᐅᑐᐱᕆ 1, 2023−ᒥ.

1. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᑎᑦᑎᓪᓗᑎᒃ ᐱᕕᒃᓴᒥᒃ ᐊᑐᖅᑎᓄᑦ ᐱᑎᑦᑎᓗᑎᒃ ᐃᒪᓐᓈᖅᑐᕈᑎᓂᒃ ᐱᓪᓗᒍ ᐱᓇᔫᑎ ᖃᐅᔨᑎᑦᑎᔾᔪᑎᓗ ᑖᓐᓇᑐᐊᖑᔪᖅ ᑐᓂᔭᐅᔪᖅ ᒐᕙᒪᐅᙱᑦᑐᒥ ᐊᑐᖅᑎᒥᑦ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒋᔭᖃᖅᑐᑦ ᐆᒻᒪᖅᑯᑎᓕᕆᔨᒃᑯᑦ ᑭᒡᒍᑎᖓ ᑐᓂᔭᐅᔪᒧᑦ ᓇᓗᓇᐃᔭᖅᖢᓂ ᖃᓄᐃᒻᒪᑦ ᑐᒃᓯᕋᖅᑕᖅ ᐊᒥᓱᕈᕆᐊᕈᑎᑦ ᑐᙵᕕᓖᑦ ᐆᒻᒪᖅᑯᑎᓄᑦ ᐊᑭᖏᑦ ᐱᑎᑦᑎᓇᔭᕐᓂᖓᓂᒃ ᐊᑦᑎᖕᓂᖅᓴᓂᒃ ᐊᑭᓕᒐᒃᓴᓂᑦ ᒐᕙᒪᐅᙱᑦᑐᓄᑦ ᐊᑐᖅᑎᓄᑦ ᐱᔪᓐᓇᖅᑐᓄᑦ NESP−ᒧᑦ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᐊᒥᓱᑦ ᐊᑭᓕᖅᑐᐃᖃᑦᑕᖅᑐᑦ ᐱᕚᓪᓕᕈᓐᓇᖅᑐᑦ ᓇᐃᓈᖅᓯᒪᔪᒥᑦ ᖃᓄᖅ ᑐᒃᓯᕋᐅᑎ ᐊᒃᑐᐃᓂᖃᕐᒪᖔᑦ ᑖᒃᑯᓂᖓ, ᐃᓚᒋᔭᐅᓗᓂ ᐊᑭᓕᒃᓴᓄᑦ ᐊᒃᑐᐃᓂᐅᔪᑦ. ᐃᓚᖏᑦ ᓂᐅᕕᖅᐸᒃᑐᑦ ᑕᒪᐃᓐᓂᒃ ᐱᓇᔫᑎᒃᑰᕈᒪᑐᐃᓐᓇᕆᐊᓖᑦ, ᑭᓯᐊᓂᓕ ᐊᒥᓱᑦ ᐊᑲᕐᕉᑎᖃᕋᔭᖅᑐᑦ ᑐᓴᖅᑎᑦᑎᓂᕐᒧᑦ ᑐᕌᖓᔪᑦ ᐊᑭᖏᓐᓂᑦ.
2. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᐊᐱᕆᒃᑲᓐᓂᓚᐅᖅᐳᑦ ᐱᐅᓯᒋᐊᖅᑕᐅᑐᐃᓐᓇᕆᐊᖃᖅᑐᓂᒃ ᓯᕗᓂᒃᓴᒥ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐊᒻᒪ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑎᒃᑯᑦ ᐃᒐᓯᐅᑎᒧᑦ ᐊᑭᖏᓐᓄᑦ ᑐᒃᓯᕋᐅᑎᒃᑯᑦ URRC-QEC-1-1-ᒧᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑭᐅᓚᐅᖅᐳᑦ ᑕᑎᖃᕐᓂᖏᓐᓂᒃ ᑐᑭᓯᒋᐊᒐᒃᓴᓂᒃ ᐊᑐᐃᓐᓇᕈᖅᑎᑕᐅᔪᓂᒃ ᐅᖅᓱᐊᓗᓕᕆᔨᒃᑯᓐᓂ ᐊᒻᒪ ᐊᑭᖏᑦ ᓄᑖᙳᕆᐊᖅᑕᐅᔪᑦ ᐊᑐᓕᕋᔪᖕᓂᖏᓐᓂᒃ ᐃᒻᒪᖄ ᐅᑭᐅᓕᒫᒧᑦ ᓂᐅᕕᐊᒃᓴᑦ ᐊᑭᖏᑦ ᐋᖅᑭᒃᑕᐅᒑᖓᑕ ᐊᕐᕌᒍᑕᒫᑦ, ᑕᐃᒪᐃᓐᓂᖓᓄᑦ ᐅᖅᓱᐊᓗᒃ ᐊᑭᑦᑐᕆᐊᕐᓂᖓ 2022/23 ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᐊᑭᖏᑦ ᓇᓚᐅᑦᑖᖅᑕᐅᔪᑦ ᓱᕐᕋᖕᓂᐊᕋᓱᒋᔭᐅᕗᑦ 2024−ᒥ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᓇᓗᓇᐃᖅᓯᓚᐅᖅᐳᑦ ᑕᑎᖃᕐᓂᖏᓐᓂᒃ ᖃᖓᑦᑎᐊᓕᓴᐅᓛᓂᒃ ᐅᖅᓱᐊᓗᓕᕆᔨᒃᑯᑦ ᑐᑭᓯᒋᐊᒐᒃᓴᖏᓐᓂᒃ (ᓲᕐᓗ, ᐊᑭᑦᑐᕆᐊᕐᓂᖓ ᓂᕈᐊᖅᑕᐅᓯᒪᔪᖅ ᐅᖅᓱᐊᓘᑉ ᐊᑭᖓᓄᑦ ᐅᑐᐱᕆ 1, 2023−ᒥ ᐱᒋᐊᕐᓗᒍ), ᐃᓯᕈᓐᓇᓚᐅᙱᖦᖢᑎᒡᓗ ᐅᖅᓱᐊᓗᖕᒧᑦ ᐊᑭᒋᓂᐊᕋᓱᒋᔭᐅᔪᒧᑦ ᖃᕆᑕᐅᔭᒃᑯᑦ ᐅᕝᕙᓘᓐᓃᑦ ᑐᑭᓯᒋᐊᒐᒃᓴᑦ ᐊᓯᖏᑦ ᐊᑐᐃᓐᓇᐅᔪᑦ ᐅᖅᓱᐊᓗᓕᕆᔨᒃᑯᓐᓂ.
3. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖃᐅᔨᒪᖁᔨᕗᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑖᒃᑯᓂᖓᑦᑕᐃᓐᓇᖅ ᑐᑭᓯᒋᐊᒐᒃᓴᓂᒃ ᐊᑐᖃᑦᑕᖅᐳᑦ ᑕᒪᐃᓐᓄᑦ FSR−ᒧᑦ ᐊᒻᒪ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑎ 6−ᓄᑦ ᑕᖅᑭᓄᑦ, ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑦ ᐅᑭᐅᓄᑦ ᐱᖓᓱᓄᑦ ᐊᑐᖅᑕᐅᓲᖑᓪᓗᓂ, ᐅᖓᑖᓄᓪᓘᓐᓃᑦ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔩᑦ ᐃᓱᒪᔪᑦ ᐆᒻᒪᖅᑯᑎᓕᕆᔨᒃᑯᑦ ᑐᓴᐅᒪᑎᑕᐅᑦᑎᐊᕐᓂᖅᓴᐅᓇᔭᕐᓂᖏᓐᓂᒃ ᐱᔪᓐᓇᖅᐸᑕ ᓇᓚᐅᑦᑖᖅᑕᓂ ᓇᓗᓇᐃᔭᐅᑎᓂᒃ ᐊᒃᑐᐊᓂᓕᖕᓄᑦ ᐊᑯᓂᐅᓂᖓᓄᑦ ᐊᑭᓕᖅᑕᐅᔪᒧᑦ ᖃᓄᐃᑦᑑᓂᖓᓄᑦ ᐱᓇᔫᑎᐅᑉ ᑐᖅᑯᕐᓂᐊᖅᑕᖓᓂ. ᐆᒻᒪᖅᑯᑎᓕᕆᔨᒃᑯᑦ ᐅᖃᓚᐅᖅᑐᑦ ᑭᖑᓪᓕᕐᒥ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑦ ᓂᕆᐅᒋᔭᐅᙱᓐᓂᖓᓂᒃ ᑭᓯᐊᓂ 2025−ᒥ.
4. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐅᖃᖅᐳᑦ ᐅᖅᓱᐊᓗᖕᒥᑦ ᓱᕐᕋᔾᔭᐃᒃᑯᑎᒧᑦ ᐱᓕᕆᔾᔪᓰᑦ ᐊᑐᖅᑕᐅᒐᔪᖕᓂᖏᓐᓂᒃ ᐋᖅᑭᒋᐊᕈᑕᐅᓪᓗᑎᒃ ᐊᓯᔾᔨᖅᑕᐅᓂᐊᓕᕌᖓᑕ ᐅᖅᓱᐊᓘᑉ ᐊᑭᖏᑦ, ᐃᓚᓕᐅᑎᑐᐃᓐᓇᙱᙶᖅᖢᒍ ᐊᓯᔾᔨᖅᑕᐅᓂᕐᒧᑦ ᐊᑭᓕᖅᓲᑕᐅᖁᔭᓄᑦ ᑐᒃᓯᕋᐅᑎᒧᑦ ᓇᓚᑦᑖᖅᑕᐅᓯᒪᔪᒧᑦ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᖏᖅᐳᑦ ᐅᖅᓱᐊᓘᑉ ᐊᑭᖓᓂ ᓱᕐᕋᔾᔭᐃᒃᑯᑎ ᐱᐅᓂᖓᓂᒃ ᐅᖅᓱᐊᓘᑉ ᐊᑭᖓᓂ ᓱᕐᕋᔾᔭᐃᒃᑯᑎᒥ ᐱᔪᓐᓇᖅᑎᑕᐅᔪᑦ ᐊᑭᓕᖅᓱᐃᔨᑦ ᐃᓗᐃᑦᑐᒥᒃ ᐊᓯᔾᔨᖅᑕᐅᔪᑦ ᐱᔾᔪᑎᒋᓪᓗᒋᑦ ᐅᖅᓱᐊᓘᑉ ᐊᑭᖏᑦ. ᐅᖅᓱᐊᓘᑉ ᐊᑭᖏᑦ ᕿᓚᒥᐅᔪᒧᑦ ᐊᓯᔾᔨᖅᐸᑕ, ᐊᑲᐅᓂᖅᓴᐅᓇᔭᖅᑐᒃᓴᐅᕗᖅ ᐅᖅᓱᐊᓗᖕᒥᑦ ᓱᕐᕋᔾᔭᐃᒃᑯᑎᒧᑦ ᐊᑭᖏᓐᓄᑦ ᑐᒃᓯᕋᐅᒻᒧᑦ ᑎᑎᕋᕐᓗᒍ, ᓄᑖᙳᕆᐊᖅᑎᑦᑎᙱᖔᕐᓗᓂ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᒻᒥᒃ. ᑭᓯᐊᓂᓕ, ᐅᖅᓱᐊᓘᑉ ᐊᑭᖏᑦ ᐊᓯᔾᔨᖅᑐᑦ ᐊᑯᓂᐅᒃᐸᑕ, ᑕᐃᒪᓕ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒃᓴᖅᓯᐅᕆᐊᖃᓕᕋᔭᖅᐳᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑐᒃᓯᕋᕆᐊᖃᕐᓂᖏᓐᓂ ᓄᑖᖑᕆᐊᖅᓯᒪᔪᓄᑦ ᐆᒻᒪᖅᑯᑎᑦ ᐊᑭᖓᓂ. ᑐᙵᕕᒋᓪᓗᒍ ᐅᖅᓱᐊᓘᑉ ᐊᑭᖓᑕ ᑎᑎᖅᑲᖏᑦ ᐊᑐᐃᓐᓇᕈᖅᑎᑕᐅᔪᑦ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᐅᖅᓱᐊᓗᓕᕆᔨᒃᑯᓐᓂ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᐊᖏᖃᑎᖃᖅᑐᑦ ᐱᓪᓗᒍ ᐅᖅᓱᐊᓗᒃ ᐊᑭᖏᑦ ᐊᑭᑐᓂᖅᓴᐅᖏᓐᓇᕐᓗᑎᒃ ᖁᑦᑎᖕᓂᖏᓐᓂ 2022/23 ᐆᒻᒪᖅᑯᑎᑦ ᐊᑭᖏᓐᓂ ᓇᓚᐅᑦᑖᖅᑕᓂ.
5. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᖏᖃᑎᖃᖅᑐᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᒪᓕᒋᐊᖃᕐᓂᖏᓐᓂᑦ 2014-ᒥ ᒥᓂᔅᑕᐃᑦ ᒪᓕᒋᐊᓕᖏᓐᓂᑦ. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒋᔭᖃᖅᑐᑦ ᑐᒃᓯᕋᐅᑎ ᒪᓕᒃᑲᓗᐊᕐᒪᖔᑦ 2014-ᒥ ᒥᓂᔅᑕᐅᑉ ᐃᓕᓐᓂᐊᑎᑦᑎᔾᔪᑎᖏᓐᓂᑦ. ᐋᖅᑭᒋᐊᖅᑕᐅᓯᒪᔪᖅ ᑐᙵᕕᒋᔭᐅᔪᖅ ᐆᒻᒪᖅᑯᑎᓄᑦ ᐊᑭᖏᑦ ᓇᓚᐅᑦᑖᖅᑕᐅᔪᑦ ᑖᒃᑯᐊ FSR ᑮᓇᐅᔭᑦ ᐊᑖᓃᖏᓐᓇᖁᓪᓗᒋᑦ $1 ᒥᓕᐊᓐ ᑭᒡᓕᒋᔭᖓ ᑕᖅᑭᓄᑦ 6−ᓄᑦ ᐅᑐᐱᕆ 1, 2023−ᒥᑦ ᐱᒋᐊᖅᓯᒪᔪᑦ.
6. ᑭᓯᐊᓂᓕ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᐱᕆᓚᐅᖅᐳᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᐅᖃᐅᓯᖃᖁᔨᓪᓗᑎᒃ ᐱᔾᔪᑕᐅᔪᓂᒃ ᐃᓱᒪᒋᔭᐅᓇᔭᖅᑐᓂᒃ ᓯᕗᓂᒃᓴᑦᑎᓐᓂ ᐃᓱᒪᓕᐅᕆᓕᖅᐸᑕ ᓴᖅᑭᑦᑎᓂᐊᕐᒪᖔᑕ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑎᒥᒃ ᐅᕝᕙᓘᓐᓃᑦ FSR ᑐᒃᓯᕋᐅᑎᒥᒃ. ᐅᖅᓲᑉ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐊᓯᔾᔨᕈᑕᐅᓲᑦ ᐱᔭᐅᔪᒪᓂᖅᓴᐅᕗᑦ ᐅᖅᓱᐊᓘᑉ ᐊᑭᖏᑦ ᐊᓯᔾᔨᓗᐊᙱᑉᐸᑕ, ᐊᓯᔾᔨᑐᐃᓐᓇᕆᐊᖃᖅᖢᑎᒡᓗ ᖁᑦᑎᖕᓂᖅᓴᑦ ᐊᑦᑎᖕᓂᖅᓴᐅᓗᑎᒡᓘᓐᓃᑦ ᑕᖅᑭᓄᑦ 6−ᓄᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ. ᐊᔾᔨᐸᓗᐊᑦᑕᐅᖅ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑎᑎᕋᕐᓂᐊᕐᓂᖅᐸᑕ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᒻᒥᑦ ᑕᖅᑭᓂᒃ 6-12-ᓂᒃ ᐊᑲᐅᓂᖅᓴᐅᓇᔭᖅᑐᒃᓴᐅᔪᖅ ᑎᑎᕋᕆᐊᒃᓴᖅ FSR-ᒥᒃ ᐋᖅᑭᒋᐊᖅᑕᐅᙱᖔᕐᓗᑎᒃ ᐆᒻᒪᖅᑯᑎᑦ ᐊᑭᖏᑦ.
7. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᑐᒃᓯᕋᐅᑎᓂᒃ ᑐᑭᓯᒋᐊᒐᒃᓴᖃᓚᐅᖅᑐᑦ ᐊᒃᑐᐊᓂᓕᖕᓂᒃ ᐊᓯᖏᓐᓄᑦ ᐊᒃᑐᖅᑕᐅᓯᒪᔪᓄᑦ ᐊᑭᑐᓂᖅᓴᓄᑦ ᐅᖅᓱᐊᓗᐃᑦ ᐊᑭᖏᓐᓄᑦ, ᐊᑭᑦᑐᕆᐊᖅᓯᒪᔪᑦ ᐅᖓᑖᓄᑦ ᐆᒻᒪᖅᑯᑎᑐᕈᓯᕐᒧᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑭᐅᓚᐅᖅᐳᑦ ᐱᕙᒌᔭᓚᐅᙱᓐᓂᕐᒥᓂᒃ ᓄᑖᙳᕆᐊᖅᓯᒪᔪᒥᒃ ᖃᓅᓂᐊᕋᓱᒋᔭᐅᔪᒥᒃ ᑕᐃᒪᐃᔾᔪᑎᖃᕐᓂᐊᕐᓗᓂ ᑐᒃᓯᕋᐅᑎᒥᒃ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒋᔭᖃᖅᐳᑦ ᑖᒃᑯᐊ ᑐᑭᓯᒋᐊᒐᒃᓴᑦ ᖃᐅᔨᒋᐊᖅᑕᐅᒃᑲᓐᓂᕈᓐᓇᕋᔭᕐᓂᖏᓐᓂᒃ ᐃᓚᒋᔭᐅᓗᑎᒃ ᑮᓇᐅᔭᓕᕆᔾᔪᓯᕐᓄᑦ ᐊᒻᒪ ᐊᐅᓚᑦᑎᔾᔪᓯᕐᓄᑦ ᐅᓂᒃᑳᓕᐊᓄᑦ, ᒫᓐᓇ ᑭᖑᕙᖅᓯᒪᓕᖅᑐᖅ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᐅᓂᒃᑳᖅ ᑐᖅᑯᖅᑕᐅᓂᐊᓚᐅᕐᒪᑦ ᓯᑎᐱᕆ 30, 2023−ᒥ.
8. ᓇᐃᓈᕐᓗᒍ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒋᔭᖃᖅᐳᑦ ᐱᓇᔫᑎ ᐋᖅᑭᒋᐊᖅᓯᒪᔪᒧᑦ ᐆᒻᒪᖅᑯᑎᑦ ᐊᑭᖏᑦ ᐱᔪᒥᓇᕐᓂᖅᓴᐅᓂᖏᓐᓂᒃ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐱᓇᔫᑎᒧᑦ ᐱᔾᔪᑎᖃᓪᓗᐊᑕᖅᖢᓂ NESP−ᑯᓐᓄᑦ ᐊᑭᓕᖅᓱᐃᔨᓄᑦ ᐃᑲᔫᓯᐊᕈᓐᓇᖅᑐᓄᑦ, ᐊᒻᒪ ᐅᖅᓱᐊᓗᐃᑦ ᐊᑭᖏᑦ ᐊᑭᑐᓂᖅᓴᐅᑐᐃᓐᓇᕆᐊᖃᖅᖢᑎᒃ 2022/23-ᒥ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᐊᑭᒋᓂᐊᕋᓱᒋᔭᐅᔪᓂᒃ. ᐊᑭᓕᖅᓱᐃᕙᒃᑐᓄᑦ ᐊᔪᖅᑎᑕᐅᔪᓄᑦ NESP−ᒧᑦ ᐃᑲᔪᖅᑕᐅᓂᕐᒥᒃ, ᐊᒃᑐᖅᓯᓇᔭᕐᓂᖓ ᐊᑐᕐᓂᐊᕐᓗᓂ ᓇᓕᐊᒃᑯᑐᐃᓐᓇᖅ ᑐᙵᕕᒋᔭᐅᔪᒥᒃ ᐆᒻᒪᖅᑯᒻᒧᑦ ᐊᑭᖏᓐᓄᑦ ᐊᓯᔾᔨᕆᐊᖅᑕᐅᔪᓄᑦ ᐅᕝᕙᓘᓐᓃᑦ FSR−ᒧᑦ ᐊᑭᑐᓗᐊᖅᑎᑦᑎᑦᑕᐃᓕᓂᕐᒧᑦ ᐊᑭᓕᖅᓱᒐᒃᓴᒧᑦ ᑖᓐᓇ ᐊᑭᓕᒐᒃᓴᖅ ᐊᒃᑐᖅᓯᕙᒃᐳᖅ ᐃᓚᖓᒍᑦ. ᐅᖃᐅᓯᐅᖅᑲᐅᔪᖅ, ᒐᕙᒪᒃᑯᓐᓂᙶᙱᑦᑐᑦ ᐊᑭᓕᖅᓱᐃᕙᒃᑐᑦ ᐊᑭᓕᖅᓱᕆᐊᓕᖏᑦ ᐊᑦᑎᖕᓂᖅᓴᐅᓂᐊᖅᐳᑦ ᑕᒪᐃᓐᓄᑦ ᓄᓇᓕᖕᓂ ($13 ᑕᖅᑭᑕᒫᑦ) ᐊᒻᒪ ᑮᓇᐅᔭᓕᐅᕋᓱᐊᖅᑎᓄᑦ ($47 ᑕᖅᑭᑕᒫᑦ) ᐊᑭᓕᖅᓱᐃᔨᓄᑦ, ᒐᕙᒪᒃᑯᑦ ᐊᑭᓕᒐᒃᓴᖏᑦ ᐊᑭᑐᓂᖅᓴᐅᓂᐊᖅᖢᑎᒃ ᑕᒪᐃᓐᓄᑦ ᓄᓇᓕᖕᓂ ($18 ᑕᖅᑭᑕᒫᑦ) ᐊᒻᒪ ᑮᓇᐅᔭᓕᐅᕋᓱᐊᖅᑎᓄᑦ ($25 ᑕᖅᑭᑕᒫᑦ) ᐊᑭᓕᖅᓱᐃᔨᓄᑦ.
9. ᓈᒻᒪᖅᑰᑦᑎᔪᒃᑯᑦ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᖏᖅᑕᐅᖁᔨᓲᖑᕗᑦ ᑐᒃᓯᕋᐅᑕᐅᔪᒥᒃ ᐋᖅᑭᒋᐊᖅᑕᐅᖁᔨᓪᓗᑎᒃ ᑐᙵᕕᒋᔭᐅᔪᑦ ᐆᒻᒪᖅᑯᑎᑦ ᐊᑭᖏᑦ ᑐᒃᓯᕋᐅᑎᒃᑯᑦ ᑐᒃᓯᕋᐅᑕᐅᓯᒪᔪᒃᑯᑦ. ᐊᒻᒪᓗᑦᑕᐅᖅ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᓕᑎᑦᑎᕗᑦ ᐊᓯᔾᔨᕆᐊᖅᑕᐅᓯᒪᔪᒥᒃ ᑐᙵᕕᒋᔭᐅᓪᓗᓂ ᐆᒻᒪᖅᑯᒻᒧᑦ ᖃᔅᓯᐅᓂᕋᖅᑕᐅᔪᓄᑦ ᑕᒪᓐᓇ ᐊᑐᖅᑕᐅᔪᒪᓯᒪᔪᖅ ᐊᑐᓯᒋᐊᖅᖢᓂ ᐅᑐᐱᕆ 1, 2023−ᒥ, ᓈᒻᒪᒃᑑᓂᖏᓐᓂᒃ ᑭᒃᑯᑐᐃᓐᓇᐃᓪᓗ ᐱᓕᕆᐊᒃᑯᒥᒋᕙᒃᑕᖏᑦ.
10. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐊᑐᓕᖁᔨᔾᔪᑎᖏᑦ
11. ᑎᑎᕋᖅᓯᒪᓂᖓ 13 (1) ᑖᒃᑯᓇᓂ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔨᑦ ᑲᑎᒪᔨᖏᑦ ᐱᖁᔭᖓ ᐅᖃᖅᓯᒪᖕᒪᑦ:

ᕿᒥᕐᕈᔩᑦ ᑲᑎᒪᔨᖏᑦ, ᐅᖃᕐᕕᖃᖃᑦᑕᕐᓂᐊᖅᐳᑦ ᑲᒪᒋᔭᒃᓴᖃᑦᑎᑕᐅᔪᒧᑦ ᒥᓂᔅᑕᒧᑦ ᖃᓄᐃᓕᐅᖁᔭᒥᓂᑦ ᐃᒪᓐᓇ:

* 1. ᐊᓯᐊᓂᒃ ᐊᑭᒋᖁᔭᐅᔪᒧᑦ ᐊᑭᓕᒐᒃᓴᒥᒡᓘᓐᓃᑦ ᐊᔪᖅᑎᑕᐅᓗᓂ, ᐅᕝᕙᓘᓐᓃᑦ ᑖᒃᓯᖓ ᐊᑐᖅᑕᐅᔪᓐᓇᕐᓗᓂ,
  2. ᐊᓯᐊᓂᒃ ᐊᑭᒋᖁᔭᐅᔪᒧᑦ ᐊᑭᓕᒐᒃᓴᒥᒡᓘᓐᓃᑦ ᐊᔪᖅᑎᑕᐅᓗᓂ, ᐅᕝᕙᓘᓐᓃᑦ
  3. ᐊᓯᐊᓂᒃ ᖃᔅᓯᑐᕐᓂᐊᕐᓂᕋᐃᔪᒥᒃ ᐊᑭᓕᕆᐊᖃᖅᑎᑕᐅᔪᒥᒡᓘᓐᓃᑦ ᓇᓗᓇᐃᖅᑕᐅᑦᑎᐊᖅᓯᒪᔪᒥᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ ᐊᑐᖅᑎᑦᑎᔪᖃᓪᓗᐊᖅᐳᖅ

1. ᖁᓛᓃᑦᑐᑦ ᒪᓕᒃᖢᒋᑦ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᔨᕗᑦ ᐆᒻᒪᖅᑯᑎᓪᓗᐊᑕᑦ ᐊᑭᖏᑦ ᐊᑭᑦᑐᕆᐊᖅᑕᐅᖁᓪᓗᒋᑦ 9.4 ᐳᓴᒥᒃ ᑐᒃᓯᕋᐅᑕᐅᓚᐅᖅᑐᖅ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᐊᖏᖅᑕᐅᓚᐅᕐᓂᖓᓄᓪᓗ ᓯᕗᓪᓕᖅᐹᖅᓯᐅᑎᓂᒃ ᐅᑎᖅᑎᒐᒃᓴᐅᔪᓂᒃ ᐅᑐᐱᕆ 1, 2023-ᒥ ᐱᒋᐊᖅᖢᓂ.
2. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᔨᕗᑦ ᐆᒻᒪᖅᑯᑎᓕᕆᔨᒃᑯᑦ ᑐᖅᑯᖅᓯᓗᑎᒃ ᑮᓇᐅᔭᓕᕆᔾᔪᑎᓄᑦ ᐊᐅᓚᔾᔪᑎᓄᓪᓗ ᐅᓂᒃᑳᓂᑦ, ᒪᓕᒡᓗᒍ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ *ᐊᑐᐊᒐᖏᑦ ᐊᑐᕋᓱᒃᐸᒃᑕᖏᓐᓄᓪᓗ ᐊᑭᖏᓐᓄᓪᓗ ᐋᖅᑭᒃᓯᓂᕐᒧᑦ ᒪᓕᒐᒃᓴᓂᒃ (ᒫᔾᔨ 2007,* ᒪᒃᐱᖅᑐᒐᖅ 16), ᒪᓕᒃᓗᒍᓗ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦᑕ ᐅᓂᒃᑳᖓ 2022-02.
3. ᑕᕝᕙᓂ ᐅᓂᒃᑲᐅᓯᕐᒥ ᐊᑭᕋᖅᑐᓕᕈᑕᐅᔾᔮᙱᓚᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᖏᓐᓄᑦ ᐃᓱᒪᒃᓴᖅᓯᐅᕈᑎᖃᖅᑎᓪᓗᒋᑦ ᐊᓯᖏᓐᓂᒃ ᐃᓱᒪᒋᔭᒃᓴᓂᒃ ᐱᔾᔪᑎᖃᕐᓗᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ.

**ᑭᒡᒐᖅᑐᖅᖢᒋᑦ**

**ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**

****

**ᐅᓪᓗᖅ: ᑎᓯᐱᕆ 18, 2023**

**ᒍᕋᕼᐋᒻ ᓛᒃ, ᐃᒃᓯᕙᐅᑕᐅᓚᐅᑲᒃᑐᖅ**

**ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔩᑦ ᑲᑎᒪᔨᖏᑦ**

1. ᖃᓂᓛᒧᑦ 1-ᓴᒧᑦ. [↑](#footnote-ref-1)